АҚШ Пхеньянга норозилик билдирди\nШимолий Кореяда 12 йилга озодликдан маҳрум қилинган америкалик икки журналист яқинлари расмий Пхеньянга мурожаат қилиб, уларни авф этишни ўтиниб сўрадилар.\nЛаура Линг ва Эуна Ли яқинларининг қўшма баёнотида айтилишича, оила-аъзолари журналистларга тайинланган жазо ҳукмидан ҳайратга тушган.\nАйни пайтда АҚШ ҳукумати журналистларга қўйилган айбловлар асоссиз эканини таъкидлаб, Шимолий Корея ҳукуматини америкаликларни озод этишга чақирди.\nАҚШ давлат котиби Ҳиллари Клинтон Пхеньянни журналистлар ишига сиёсий тус бермаслик ва инсонпарварлик нуқтаи назаридан уларни озод этишга ундади.\n- Биз журналистларга белгиланган жазо муддати ҳамда суд жараёни махфий бир тарзда ўтказилганидан чуқур ташвишдамиз. Уларнинг озод этилишига эришиш учун имконимиз борича ҳаракат қиламиз, барча каналларни ишга соламиз ва Шимолий Кореяни яна бир бор журналистларни инсонийлик нуқтаи назардан келиб чиқиб, зудлик билан озод этишга чақирамиз, деди Ҳиллари Клинтон.


Вазирнинг 26 ёшли ўринбосари: «Президентнинг ўзи бизга ишоняпти»\nЎзбекистон 19:49 / 14.09.2018 35521\n«Ёшлар пресс-клуби»нинг навбатдаги сессияси\n«Ёшлар пресс-клуби»нинг навбатдаги сессиясида «Ёшларга оид давлат сиёсати: амалга оширилган ишлар, муаммо ва ечимлар!» муҳокама этилди.\n1991 йилда биринчилардан бўлиб қабул қилинган ҳужжатлардан бири «Ёшларга оид давлат сиёсати тўғрисида»ги қонун эди. Вақт ўтгач, ҳар қандай қонун ҳам эскиради. Унинг замон талабларига, янги давр ёшларининг ҳаётига, дунёда бўлаётган воқеа-ҳодисаларга мос тарздаги янги таҳрири орадан 25 йил ўтгандан сўнг 2016 йили 14 сентябрда қабул қилинди. Ҳар бир қонун, албатта ижроси билан гўзал. Бугунги пресс-клубда ҳам “Ёшларга оид давлат сиёсати тўғрисида“ги қонун доирасида қилинган амалий ишлар сарҳисоб қилинди.\n«Ёшларга оид давлат сиёсати: амалга оширилган ишлар, муаммо ва ечимлар!» мавзусида бўлиб ўтган пресс клуб сессиясида Ўзбекистон Республикаси Олий Мажлиси Қонунчилик палатаси ҳузуридаги Ёшлар комиссияси раиси – Козим Таджиев, Ўзбекистон Республикаси Инновацион ривожланиш вазири ўринбосари в.б – Олимжон Тўйчиев, Ўзбекистон Республикаси Миллий гвардия қўмондонининг ўринбосари – Шуҳрат Шакиров, Ёшлар муаммоларини ўрганиш ва истиқболли кадрларни тайёрлаш институти директори – Актам Жалиловлар спикер сифатида иштирок этишди.\nСпикерлар ёшларга оид давлат сиёсати мамлакатда сиёсий йўналиш сифатида Ўзбекистоннинг мустақиллик йиллари тарихида юз бергани ҳамда давлат томонидан мақсадли амалга оширилган ёшларга оид барча ижтимоий ўзгаришлар, туб ислоҳотлар ҳақида, хусусан, 2016 йил 14 сентябрда имзоланган «Ёшларга оид давлат сиёсати тўғрисида»ги Ўзбекистон Республикаси Қонунининг мазмун-моҳияти, Ўзбекистон ёшлар иттифоқи томонидан жорий йилнинг сентябрь ойида «Ёшларга оид давлат сиёсати тарғиботи ойлиги»ни ташкил этилиши ҳамда ойлик доирасида амалга ошириладиган чора-тадбирлар тўғрисида фикр юритишди.\n– Бугун давлат бошқарувида ёш раҳбар кадрлар қатлами шаклланди. Авваллари бирор каттароқ даврада фикр билдирсак, бу ҳали ҳам ёш бола деган кинояомуз қарашлар бўларди. Энди Президентнинг ўзи бизга ишоняпти. Масъулиятли вазифаларни топширяпти. Мана кўриб турибсизки, биз уддалаяпмиз. Тўғри бизда тажриба бўлмаслиги мумкин, лекин энергия бор, иштиёқ бор. Ишончни оқлашга бўлган ҳаракат бор. Шунинг учун бугун ёш раҳбарларга ҳам қараш ўзгарди. Энди биз ўртага қўйган таклифлар муҳокама этиляпти, маъқулланяпти ва амалга ошириляпти. Ўзимизнинг вазирлик мисолида айтадиган бўлсам, Президентимиз қарорига кўра, яқин кунларда «Инновацион ҳафталик тадбирлари» ўтказишни режалаштиряпмиз. «Халқаро робототехника» танловини ҳам мазкур ҳафталик доирасида ўтказамиз, – дейди Инновацион ривожланиш вазири ўринбосари в.б. Олимжон Тўйчиев.\nОлимжон Тўйчиев / Фото: Ёшлар пресс-клуби\nПресс-клубда ёшлар сиёсати, уларнинг иш билан бандлиги масаласи, ёш, намунали оилаларга «Ёшлар уйлари»нинг берилиши, Ёшлар муаммоларини ўрганиш ва истиқболли кадрларни тайёрлаш институти тингловчиларини ўқитиш мезонлари ҳақида ҳам тўхталиб ўтилди.


Миллионер отахонлар - zarnews.uz\nКаттақўрғоннинг Қирғиз маҳалласи одамлари асосан томорқада меҳнат қилишади – деҳқон, боғбон, тадбиркор кишилар. Ва бу меҳнатлари ортидан рўзғорлари обод, руҳи тетик, соғлом. Энг муҳими, доимий даромадга эга.\nҲеч бир оилада бекорчи одам йўқ. Катталарнинг ҳам, ёшларнинг ҳам ўз юмуши бор. Меҳнатга ўрганган одам, кам бўлмайди, дейишади улар.\nҲатто, оилаларнинг ёши улуғ кишилари ҳам томорқа юмушлари билан банд бўлишар экан.\nМана бу отахонлар – Сирожиддин ака ва Иззатилла ака девор дармиён қўшни. Икковлари ҳам 70 ёшни қоралаган бўлса-да ҳамон тиниб-тинчимайди, оёқ узатиб ўтиришни ўзларига эп кўришмайди.\nБири асли ўқитувчи бўлса-да ота касби деб, асаларичилик билан шуғулланади. Иккинчиси эса 9 сотих томорқасидан эрта баҳордан кеч кузгача барака йиғиштиради. Йил бўйи деҳқончилигу боғбонлик билан ризқ яратиб, кексалигини ҳам унутади.\n- Томорқамнинг 6 сотихига нок экканман, - дейди Иззатилла Ҳосилов. Ноклар орасида малина, шунингдек, қулупнай, картошка, пиёз, помидор, дегандай рўзғорга керакли сабзавотлар етиштираман. 6 туп гилосдан ҳам ҳар йили яхши ҳосил оламан. Шу 9 сотих томорқадан 20 миллион сўмгача даромад қиламан.\nАсаларини бежизга етти хазинанинг бири, дейишмайди. Бу ҳашоротнинг фойдаси катта. Унинг асали, заҳри, прополиси, гулчанги кўпгина касалликларга даво. Сирожиддин Саидаҳмедов шунинг учун ҳам асларичилик билан шуғулланади. Йилига камида 100 миллион сўм даромад қилади.\n- Хонадонимизга асаларини 1963 йилда раҳматли отам олиб келган эди, - дейди С.Саидаҳмедов. – Ўшанда етти ёшда эдим. Шундан бери асаларичилик билан шуғулланиб келаман. 20 дан зиёд шогирдлар тайёрладим. Уларнинг энг кичиги 15 ёшда. Шогирдларим орасида 85 ёшли отахон ҳам бор. Ўтган йили 110 дан зиёд асаларилар оиласидан 1 тонна 300 килограм асал олдик. Бу йил 155 оилаасалари боқаётган бўлсак, 2 тонна асал олишни режалаштириб турибмиз.\nСирожиддин ака фақат асалдан эмас, балки асаларилар оиласини кўпайтириб сотиш орқали ҳам мўмай даромад топмоқда.\nТеглар: тадбиркор томорқа оилавий корхона\n“Адабиёти жадидаи мустақбаламизга... ёдкори хайр”\nкоронавирус чартер рейс АҚШ COVID-19 коронавирус соғайганлар чегара ДХХ карантин Самарқанд ЙТҲ ёнғин ўғирлик


Сидней шаҳрида Осиё-Тинч океани иқтисодий ҳамкорлиги ташкилоти давлат раҳбарлари саммити давом этмоқда.\n10 апрел 2021, Тошкент вақти: 23:20\nУчрашув мезбони Австралия бош вазири Жон Ҳовард саммит қатнашчилари глобал иқлим исиши олдини олишга қаратилган узоқ муддатли чоралар кўришга келишиб олганини маълум қилди.\nСидней саммитида 21 давлат, жумладан, АҚШ, Россия ва Хитой раҳбарлари ҳам иштирок этмоқда.\nСаммит ўтаётган бинодан бир неча квартал нарида беш мингга яқин одам норозилик намойиши ўтказди. Полиция билан муштлашувдан сўнг тўққиз намойишчи ҳибсга олинди. Икки полициячига тан жароҳати етди. Намойиш, асосан, тинч ўтди.


Жиҳод Ислом ўркачининг чўққисидир. У Исломий даъватни хорижга олиб чиқишнинг асосий тариқатидир. Исломий даъватни олиб чиқиш эса, Ислом давлатининг ичкарида Исломни татбиқ қилганидан кейинги асосий ишидир.\nЖиҳод Аллоҳнинг йўлида Аллоҳ сўзини олий қилиш учун олиб бориладиган урушдир. Уруш учун эса, қўшин керак, тайёргарлик керак, уруш анжомлари керак, зобитлару аскарлар керак, машқ, мадад, таъминот керак. Қўшин учун қурол керак. Қурол учун саноат керак. Шунга кўра, саноат қўшин ва жиҳод учун зарур ҳисобланади. Шунга биноан давлатдаги барча корхоналар ҳарбий саноат асосида қурилиши лозим.\nШунингдек, ички вазиятнинг барқарорлиги қўшиннинг урушдаги матонатини кучайтиради. Ички вазият беқарор ва нотинч бўлса, қўшин жиҳоддан чалғиб, ички ишлар билан овора бўлиб қолади. Жиҳодга чиққан тақдирида ҳам ортидаги ички нотинчлик унинг урушни давом эттириш қудратини сусайтиради.\nБундан ташқари, ташқи алоқаларнинг асосий меҳвари Исломий даъватни олиб чиқишдир.\nБу ишлар учун тўрт идора мавжуд. Улар: қўшин, ички хавфсизлик, саноат ва ташқи ишлардир. Шуларнинг ҳаммасини битта идорага бирлаштириб, унга бир амирни тайинлашга халифанинг ҳаққи бор. Негаки, уларнинг ҳаммаси жиҳодга доир идоралардир.\nШунингдек, бу идоралар алоҳида-алоҳида бўлишлари ҳам мумкин. У ҳолда халифа ҳар бир идорага алоҳида бир амир тайин қилади. Қўшиннинг ўз амири ва қўмондони бўлади. Зеро, Пайғамбар ﷺ ғазотларда қўшинларга саноатга алоқаси бўлмаган амирларни тайинлардилар. Саноатга эса, бошқа амир тайин қилардилар. Шунингдек, ички хавфсизликка оид полиция, қўриқчилик, ўғрилар ва қароқчиларга қарши курашиш… каби идораларга ҳам амир тайин қилинади. Халқаро муносабатлар борасида ҳам шу гапни айтишимиз мумкин. Расул ﷺнинг ўз даврларида подшоҳлар ва ҳокимларга номалар юборганлари шунга далолат қилади.\nБу идораларнинг ҳар бирига бир масъул тайинлаб, уларни алоҳида-алоҳида қилиш қуйидаги далиллар билан ўз исботини топган:\nРасул ﷺ Муъта жангида Зайд ибн Ҳорисани, у шаҳид бўлганидан кейин эса, бошқаларни амир қилиб тайинлаганлар. Ибн Саъд ривоятида Пайғамбар ﷺ шундай деганлар:\n«أَمِيرُ النَّاسِ زَيْدُ ابْنُ حَارِثَةَ, فَإِنْ قُتِلَ فَجَعْفَرُ بْنُ أَبِي طَالِبٍ, فَإِنْ قُتِلَ فَعَبْدُ اللَّهِ بْنُ رَوَاحَةَ, فَإِنْ قُتِلَ فَلْيَرْتَضِ الْمُسْلِمُونَ بَيْنَهُمْ رَجُلاً فَيَجْعَلُوهُ عَلَيْهِمْ»\n«Одамларнинг амири Зайд ибн Ҳорисадир. Агар у ўлдирилса, Жаъфар ибн Абу Толибдир. У ҳам ўлдирилса, Абдуллоҳ ибн Равоҳадир. У ҳам ўлдирилса, мусулмонлар ўзаро келишиб, ўзларига бир кишини амир қилиб олсинлар». Бухорий Абдуллоҳ ибн Умардан ривоят қилади: «Пайғамбар ﷺ Муъта ғазотида Зайд ибн Ҳорисани амир қилиб тайинладилар…». Бухорий Салама ибн Акваъ ҳадисидан ривоят қилади: «Зайд билан бирга ғазот қилдим. У бизга амирлик қиларди». Бухорий ва Муслим Абдуллоҳ ибн Умардан ривоят қиладилар:\n«بَعَثَ النَّبِيُّ ﷺ بَعْثًا, وَأَمَّرَ عَلَيْهِمْ أُسَامَةَ بْنَ زَيْدٍ, فَطَعَنَ بَعْضُ النَّاسِ فِي إِمَارَتِهِ, فَقَالَ النَّبِيُّ ﷺ أَنْ تَطْعُنُوا فِي إِمَارَتِهِ فَقَدْ كُنْتُمْ تَطْعُنُونَ فِي إِمَارَةِ أَبِيهِ مِنْ قَبْلُ, وَايْمُ اللَّهِ إِنْ كَانَ لَخَلِيقًا لِلْإِمَارَةِ…»\n«Набий ﷺ бир марта одамларни юбораётиб, уларга Усома ибн Зайдни амир қилиб тайинладилар. Айрим одамлар унинг амир бўлишини танқид қилишди. Шунда Пайғамбар ﷺ ҳозир унинг амирлигини танқид қиляпсизлар, бир вақтлар отасининг амир бўлганини ҳам танқид қилган эдингизлар. Аллоҳга қасамки, у амирликка лойиқ одам бўлганди, дедилар…». Саҳобалар Муъта қўшинини амирлар қўшини, деб атар эдилар. Муслим Бурайдадан ривоят қилади: «Пайғамбар ﷺ бирор қўшинга ёки сарийя (отряд)га амир тайинлаган пайтларида унга кўрсатмалар берардилар…».\nАбу Бакр муртадларга қарши жангда ва Ярмук урушида Холидни амир қилиб тайинлаган. Халифа исмли ровий айтди: «Одамларга амирлик қилиш Холидга топширилди. Ансорларга Собит ибн Қайс ибн Шаммос амир қилиб тайинланган бўлса, Холид уларнинг ҳаммасига бош амир этиб тайинланди». Абу Бакр Ярмук жангида Шом қўшинларини Холидга тўплаб берди. Ибн Жарир айтади: «Унга Ироқдалик пайтида Шомга келишини ва у ердагиларга амир бўлишини тайинлаб, одам юборди». Умар р.а. ҳам Шом қўшинларини Абу Убайдага тўплаб берди. Ибн Асокир айтади: «У Шомда биринчи бўлиб амирлар амири номини олди».


Валериана илдизпояси илдизи билан – medu.uz – Дорилар ҳақида маълумотлар ўзбек тилида\nHome Йўриқномалар Валериана илдизпояси илдизи билан\nПрепаратнинг савдо номи: Валериана илдизпояси илдизи билан.\nЭфир мойи (асосий қисмини мураккаб эфир борнеола ва изовалериан кислотаси ташкил қилади) эркин валериан кислотаси, борнеол, органик кислоталар, алкалоидлар (валерин ва хатинин), буриштирувчи моддалар, қанд .\nТаърифи: Майдаланган хом-ашё, тешик, диаметри 7 мм бўлган элакдан ўтадиган турли шаклли илдиз ва илдизпоя бўлакчалари, оч жигарранг рангда. Кучли хушбўй ҳидли. Ўткир, хуштаъм, ширин-аччиқроқ таъмли.\nФармакотерапевтик гуруҳи: Седатив воситалар.\nВалерианадошлар (Valerianaсеае) оиласига мансуб, маданий ва ёввойи ўсувчи Валериана (Valerianaе officinalis L.) кўп йиллик ўтсимон ўсимликнинг кузда ёки эрта баҳорда йиғилган, қуритилган ва майдаланган илдизпояси ва илдизлари.\nТинчлантирувчи таъсир кўрсатади: марказий нерв тизимини қўзғалувчанлигини камайтиради, ухлатувчи дори воситаларини таъсирини кучайтиради. Шунингдек спазмолитик хусусиятларга хам эга (валериан кислотаси мавжудлиги сабабли).\nНерв қўзғалувчанлигини, уйқусизликни, неврозларни, вегето-томир дистониясини, меъда-ичак йўлларини спазмини даволашда қўлланади.\nИчга дамлама ҳолида буюрилади. Дамламани тайёрлаш учун 2 ош қошиқ майдаланган илдизи ва илдизпоясини эмалланган идишга солинади, устидан 200 мл қайноқ қайнатилган сув қуйилади, қопқоғи ёпилади, қайнаб турган сув ҳаммомида 15 минут давомида қиздирилади, хона ҳароратида 45 минут давомида совутилади, докадан ўтказилади, сиқилади ва қайнатилган сув билан ҳажми 200 мл гача етказилади. Тайёр дамламани совуқ, жойда 2 сутка сақлаш мумкин.\nКатталарга 1-2 ош қошиқдан, катта ёшдаги болаларга – 1 десерт қошиқдан, кичик ёшдаги болаларга – 1 чой қошиқдан кунига 3-4 маҳал ичишга буюрилади.\nУйқучанлик ва меҳнат қобилиятини пасайиши.\nПрепаратга шахсий юқори сезувчанликда қўлланилмайди.\nТинчлантирувчи, спазмолитик ва юрак воситаларини таъсирини кучайтиради.\nКартон ўрамда, қоғоз ёки полиэтилен пакетларда 30 г, 50 г, дан.


Билл ва Мелинда Гейтс Жамғармаси » Ўзбекистон янгиликлари – Zamin.uz\n16 ноя, 06:30 441 Дунё\nИлгари William H. Гейтс Жамғармаси деб номланган Билл ва Мелинда Гейтс Жамғармаси (БМГФ) Билл ва Мелинда Гейтс томонидан асос солинган Америка хусусий жамғармаси ҳисобланади. Бу жамғарма Вашингтондаги Сиэтл шаҳрида жойлашган бўлиб, 2000 йилда ташкил этилган ва дунёдаги энг йирик хусусий жамғарма бўлиб, 50,7 миллиард долларни ташкил қилади.\nЖамғарманинг асосий мақсади - дунё миқёсида соғлиқни сақлашн ва ўта қашшоқликни камайтириш, АҚШда таълим имкониятларини кенгайтириш ва ахборот технологияларидан фойдаланишдан иборатдир. Жамғарма унинг учта ишончли вакили томонидан бошқарилади: Билл ва Мелинда Гейтс ва Уоррен Баффет. Бошқа асосий зобитлар қаторига икки раис Уилям Хейтс ва Бош ижрочи Сюзан Десмонд-Хеллман киради.\nУ 2017 йил 31 декабр ҳолатига 50,7 миллиард долларни ташкил қилган. Жамғарманинг кўлами ва фаолияти, бизнес услубини қўллаш, уни хайрия ташкилотининг етакчиларидан бирига айлантиради. 2007-йилда унинг асосчилари АҚШдаги энг саховатли филантроплар орасида иккинчи, Уоррен Баффет эса биринчи ўринни эгаллади. 2013-йил 16-май ҳолатига кўра, Билл Гейтс жамғармага 28 миллиард доллар хайрия қилган. Жамғарма ташкил этилганидан бери ижтимоий, соғлиқни сақлаш ва таълим соҳасидаги турли хил ривожланишларни қўллаб-қувватлади ва шу қаторда Кембриж университетида Гейтс Кембриж стипендияларини таъсис этди.\nБилл ва Мелинда Гейтс жамғармаси Уоррен Баффет\nБилл Гейтснинг рафиқаси аёллар ҳуқуқларини ҳимоя қилиш учун 1 млрд доллар сарфлади 04 окт, 11:49\nБилл Гейтс сувсиз ишлайдиган унитазни намойиш этди 07 ноя, 10:55\nБилл Гейтс: «Крипто» пулларнинг келажаги йўқ 11 май, 11:02\nГейтс ўз бизнесини бугун бошлаганида қайси соҳани танлаган бўларди? 06 янв, 10:00\nБилл Гейтс 4,6 миллиард АҚШ долларини хайрия қилди 15 авг, 12:31


Пенсия таъминоти тўғрисида » Новости Узбекистана сегодня: nuz.uz\nНовости Узбекистана → ҲУҚУҚШУНОС МАСЛАҲАТИ → Пенсия таъминоти тўғрисида\n04-02-2018 14:00 0 862 Рейтинг0 Чоп этиш\nМенинг онам биринчи гуруҳ ногирони деб топилган. Ҳозирги кунда онам тўлиқ парваришга муҳтожлиги сабали унга синглим қараб юрибди. Синглимнинг онамга кеча-кундуз ёрдам бериб юрганлиги мехнат стажига кирадими ёки йуқми?\nФуқароларнинг давлат пенсия таъминоти тўғрисидаги қонунга асосан\nI гуруҳ ногиронига ёки 16 ёшгача бўлган ногирон болага, шунингдек ўзгаларнинг парваришига муҳтож бўлган (даволаш муассасасининг хулосасига кўра) 80 ёшга тўлган қарияларга қараб турилган вақт иш стажига қўшиб ҳисобланадиган меҳнат фаолияти тури ҳисобланади.\nногиронликда бўлганликни тасдиқлайдиган ҳужжатлар асосида белгиланади.\nҚараб туришнинг ҳақиқий ҳолатларини текшириш далолатномаси Пенсия жамғармаси бўлими томонидан:\nмаҳалладан олинган маълумотлар;\nқараб турилган шахслардан, шунингдек уларнинг қўшниларидан сўраб чиқиш асосида тузилади.


«ЎЗБЕККОНЦЕРТ» ДМ ДА МАЪНАВИЯТ СОАТИ! ҲАҚҚОНИЙ ТАНҚИД БИЛАН! ОДИЛЖОН АБДУҚАҲҲОРОВ: ХАЛҚНИ РОЗИ ҚИЛИНГЛАР! 01.06.2018 07:20\n31 май куни “Ўзбекконцерт” Давлат Муассасасида “Миллий эстрада санъатининг ёшлар маънавий, аҳлоқий тарбиясидаги ўрни ва санъаткор одоби” мавзусида Маънавият соати бўлиб ўтди. Маънавият соатини “Ўзбекконцерт” ДМ директори Одилжон Абдуқаҳҳоров очиб берди ва бугунги кунда Муҳтарам Президентимиз томонидан ижод аҳлига кенг имкониятлар ва шароитлар яратиб берилаётган бўлса ҳам, айримлар мазкур имкониятлардан тўғри фойдаланмасдан, суистеъмол қилиб, масъулиятни ҳис қилмаётганликлари ҳақида айтиб ўтди.\n“Ўзбекконцерт” ДМ директори Одилжон Абдуқаҳҳоров тартиб-интизомга риоя қилиш маданиятини унутаётганлар ҳақида сўз очиб, ғарб давлатларига тақлид қилиш, соқолни ноўрин имиж қилиб юрганлар, маъносини билиб-билмай саловот айтаётганлар, масжидда имом билан суратга тушиб ҳам ижтимоий тармоқларга жойлаётганлар, рўзадаги саҳарлик ва ифторликда таомларни суратга олиб қўйиб мақтанаётганлар ҳамда, санъаткорнинг хулқи ва ўзини тутиши ҳам, ўша куйлаётган қўшиғига муносиб бўлиши зарурлигини таъкидлаб, танқидий фикрлар билдирди. Шунингдек, устоз санъаткорларнинг эътиқоди минг баравар кучли эканлигини, лекин бирортаси бунақа расм қўйиб, бунақа ишлар қилмаслигини айтиб ўтди.\n“Ўзбекконцерт” ДМ директори Одилжон Абдуқаҳҳоров: - Худога шукурки, биз ўзбекмиз, бизни ўз менталитетимиз, урф-одатларимиз бор. Халқимиз сизнинг ҳақиқий санъатингизга баҳо беради! “Показуха” қилиб, масжидга бориб, “Жума муборак” деб расм қўйиб, эртага яна дискотекага бориб расм қўйиш, бу нима дегани? Рўзаи Рамазон ойи, қизиқиб ижтимоий тармоқларга кирсам, саловот қўшиқлар тўлиб кетган, ўша хонандаларни саловот айтганларини кўриб ҳайрон қолдим. Ҳаттоки, ҳали лицензия олмаган хонанда пляжда саловот айтяпти! Биринчидан, саловот бу мусиқасиз айтилади. “Нашида” дейилади. “Нашида”ни ҳам айтадиган одамлар бор. Уни ўзини тартиб-қоидаси бор. Билиб-билмай куйлаш керак эмас. Ўзи шунга муносиб бўляптими? Бундан ташқари, йигирматалаб инсон намоз ўқиётганда, улар ибодат билан банд, биттаси калласини чиқариб, суратга оляпти, яна фотограф олиб бориб уни панорама қилиб суратга олдиряпти. Бу уят-ку! Бу нарсаларнинг нима кераги бор? Ахир қилаётган ишини бунақа кўз-кўз қилса, гуноҳ ҳисобланади. Масжидда имомлар билан суратга тушиб қўйишнинг нима кераги бор? Ислом дини санъаткорларнинг тарғиботига муҳтож эмас! Бундан тўғри хулоса чиқариш керак. Ҳеч ким менга бу гапларни гапир демади! Мен ўзим, буларни кўрганим учун гапиряпман. Сизлардан илтимос, берилган имкониятларни суистеъмол қилиш керак эмас! Бундан ташқари, саҳарликда, ифторликда овқатларни суратга олиб қўйиш ҳолатлари кўпайган. Ундан кўра, халққа фойдаси тегадиган нарсаларни қўяйлик.\n“Ўзбекконцерт” ДМ директори Одилжон Абдуқаҳҳоров хонанда қизларнинг кийиниш масаласига ҳам алоҳида тўхталиб, хонанда авваламбор, санъатини кўрсатиши кераклигини таъкидлаб ўтди. Бундан ташқари, санъаткорларни мухлислар билан дўстлиги масаласига ҳам тўхталиб, мухлислар билан дўстлашиш ҳам, халқнинг нафсониятига тегмаслиги кераклигини айтиб ўтди.\nБундан ташқари, “Ўзбекконцерт” ДМ директори Одилжон Абдуқаҳҳоров хонандаларнинг хорижда концерт бериш масаласига ҳам алоҳида тўхталиб, санъаткорлар хорижда концерт бериши учун маълум бир тартиб-қоидаларга риоя қилишлари, “Ўзбекконцерт” ДМ томонидан қилинган райдер, ўша концерт бермоқчи бўлган Давлатда жойлашган Ўзбекистон Элчихонаси билан ҳамкорлик бўлиши кераклигини таъкидлаб, шундай тартиб билан хорижда концертларини ҳамма ҳавас қиладиган даражада ўтказган Улуғбек Раҳматуллаев, Зиёда ва Шохруххонни мисол келтириб ўтди.\n“Ўзбекконцерт” ДМ директори Одилжон Абдуқаҳҳоров санъаткорлардаги нарх-наво масаласига ҳам тўхталиб, халқни инобатга олиш зарурлиги, атайлаб рейтингни ошириш учун учун нарх-навони кўтармаслик кераклиги, шароитдан келиб чиққан ҳолда Халқни рози қилиш кераклигини таъкидлади.\nШунингдек, тўй-ҳашамларда мазмунли қўшиқларни кенг тарғиб қилиш, хонандалар ўзларини тута билиши масаласига ҳам эътибор қаратилиб, Клиплар Назорати бўйича тузилган Бадиий кенгаш фаолияти йўлга қўйилганлиги, клипни суратга олишдан олдин, олдиндан маблағни бекорга сарфламасдан, Кенгашга топшириб, сценарийси кўриб чиқилиб, Кенгаш хулосасига кўра клип суратга олиш мақсадга мувофиқ бўлиши айтиб ўтилди.\nБундан ташқари, китобхонлик, яъни саводхонлик масаласига, ҳамда хонандалар томонидан куйланаётган қўшиқлар ва видеоклиплардаги саёзлик, мужмаллик, маъносиз сўзлар ва клипнинг ғоявий бадиий жиҳатдан жўнлиги, ҳамда бошқа долзарб масалалар ҳақида сўз борди.\nМазкур йиғилишга таклиф қилинган 85 нафар санъаткор ичида йиғилишга ҳеч бир сабабсиз келмаган Ўзбекистонда хизмат кўрсатган артист Сардор Раҳимхон (Санжар Раҳимов), хонандалар Асилбек Неъматов, Феруза Жуманиёзова ва Тоҳир Усмоновнинг лицензия муддати 31 майдан тўхтатилди!\n“Ўзбекконцерт” ДМ директори Одилжон Абдуқаҳҳоров хонандалар бу йиғилиш ҳақида бир кун олдин огоҳлантирилганлигини, улардан масалан, Алишер Файз Наманганда бўла туриб, йиғилиш учун шошилинч етиб келганлигини алоҳида айтиб ўтди.\nШунингдек, санъаткорларда интервью бериш маданияти, интервьюда ҳам ўзини муносиб тутиш кераклиги, айниқса видео интервьюда ҳақоратли сўзларни ишлатмаслик кераклиги, санъаткор маданият вакили эканлиги алоҳида таъкидланди.\nЎзбекистонда хизмат кўрсатган артист Азим Муллахонов: - Санъаткорларнинг камчилиги яққол кўриниб тургани билан, Санъаткорларнинг кўпчилиги яхши, фақат ичида шу айрим 5-6 та халқ эътиборини, масъулиятни ҳис қилмай, ўзини босар-тусарини билмай қолганлари бўлиб, шулар туфайли шундай эътирозлар, гап-сўзлар келиб чиқяпти. Илгари санъаткорларга осон бўлмаган. Лекин, улар ижод қилишган, нарх-наво масаласида тортишишмаган. Ҳозир эса, ёшлар учун кенг имкониятлар, шароитлар яратилган. Лекин, халқимиз, санъаткорни кўрганда “юлғич бу” деган гапни гапириши керак эмас! Битта санъаткорнинг иши, баъзида ҳамма санъаткорларга тааллуқли бўлиб қолади. Шунинг учун ҳам, инсоф сари барака дейилади. Ҳаммани ихтиёри ўзида, ҳеч ким мажбур қилмайди. Масалан, шу нарх-наво масаласида мени ўзим билан бўлган ҳолат, қўшним тўй қилди, бир неча хонандани маълум бир нархга боришни сўраб беришимни илтимос қилди. Айтсам у нархга боришмади. Озгина юз-хотир қилиш керак-ку. Клиплар кенгашига тўхталсак, халқ эътирозини сизларга, хонандаларга ёзмайди. “Ўзбекконцерт” ДМ га ёзади. Клипларни кўрсангиз, биттасида пичоқбозлик, бошқасида қизлар ярим-ялонғоч чиқиб ётибди. Биттаси қўшиғини клип қилиш учун олиб келган, эшитсангиз, “Мен сени ўзгани қучоғида кўришни ҳоҳламайман” дейилган. Шуни 30 млн дан ортиқ аудиторияга клип суратга олдириб, куйламоқчи! Бу уят-ку! Бу шеър эмас! Бу ерда санъатни, қўшиқларни яхши тушунадиганлар кўп. Агар кўпгина қўшиқларни сўзларини олиб ташлаб, мусиқасини эшитсангиз, қарийб 80 фоиз қўшиқда ўзбекча оҳанг чиқмайди! Сизлар Ўзбекистон телевидениесидан ўзбек бўлиб чиққандан кейин, мусиқаларда ҳам қандайдир ўзбек элементлари, ўзбек оҳанги бўлиши керак! Ҳозир қарасангиз, кимдадир эрон, кимдадир турк оҳанглари, гапирсангиз хафа ҳам бўлишади. Санъат бўлгандан кейин, ҳақиқий санъат бўлиши керак! Лекин, такрор айтаман, санъаткорлар ичида ёмони йўқ, санъат йўлига кирган инсонларнинг ҳар бирини ўзини эзгулиги бўлади. Шунинг учун ҳаммага омад тилайман! Лекин, энг асосийси, янги қўшиқ куйлашдан, унга клип суратга олдиришдан аввал келиб, Бадиий Кенгашга ўша қўшиқ матнини бир кўрсатиб олинглар. Чунки, ҳозирги кунда қўшиқлар матнини умуман санъатга алоқаси йўқ, шоир бўлмаганлар ҳам, мусиқасчи ва аранжеровкачилар ҳам ёзишяпти. Адабиётнинг ўз сир-асрорлари бор. Кенгашдаги шоирлар қўшиқлар матнини кўриб беришса, мақсадга мувофиқ бўлиб, “бизни қўшиғимизни чиқармади” деган мазмундаги эътирозлар ҳам, камаяди. Бундан ташқари, қўшиқлар мусиқасига оз бўлса ҳам, ўзбекча элементлар қўшиш керак. Бўлмаса, эртага ўзбек мусиқаси қолмайди. Кўп қўшиқларда хорижий элементлар тўлиб ётибди. Кейин эртага Бадиий кенгашда матнга, мусиқага эътироз бўлса, “қўшиғимни ўтказмади” деган мазмунда тушунмовчилар бўлади. Ўзбекистон номидан, юрт номидан чиққандан кейин айтилаётган қўшиқ ҳам ўзбекча бўлиши керак. Оҳанги бошқа миллатники бўлиб, ўзбекча сўз қўйилгани билан ўзбекча қўшиқ бўлиб қолмайди. Агар шу тарзда давом этаверса, орадан 5-10 йил ўтгандан кейин ўзбекча оханг қолмайди. Шунинг учун ҳам, қўшиқлар мусиқасига ўзбекча элементларни қўшиб бориш керак, бу ҳам санъаткорларнинг масъулияти, деб ўйлайман.\nУстоз созанда, санъаткор Фарҳод Саидов: - Энди ҳар хил одам бор, инсонларнинг суқи деган нарса бор, инсонларнинг санъаткорларга ҳасади, ана шунақа кўринишлардан келиб чиқади. Ҳамма санъаткорни мухлислари бор. Ўша мухлислар бизни нотўғри гапимизни ҳам, тўғри деб қабул қилади, шунга ишонади. Нотўғри ишимизни ҳам “фалончи қилди-ку” деб, тўғри қабул қилаверади. Шарқона инсон эканлигимиз, Шарқона маданият вакили эканлигимиз эсимиздан чиқиши керак эмас. Бизни ўз шарқона ғуруримиз бор. Атрофда, маҳаллада ҳурматимиз бор. Шунинг учун ҳам, айтилаётган нарсаларни ҳаддан ошириб юбормаслигимиз, юриш-туриш, кўринишимизга маданиятимизга эътибор беришимиз керак. Биз кўчада ҳам саҳнадамиз! Ёшлигимизда “ўзингга четдан қара” дейишган. Шу гапни ўзимизга қонун қилиб олганмиз. Ҳақиқатдан инсон ўзига четдан қараса, ҳеч адашмайди. Ҳозир бу гап техникага ўтиб кетди. Четдан қарамасангиз ҳам, интернетда кўриб турибсиз. Шунинг учун, ўзимизга атрофдан қарашга ўргансак, мақсадга мувофиқ бўлади.\n“Ниҳол” мукофоти совриндори Адҳам Солиев: -Ҳамкасблардан бир илтимос, шу ижтимоий тармоқларга расм қўяётганда, мен шу қилаётган ишим билан эртага юртимни шарманда қилмайманми, деб шуни бир оғиз ўйлаб, кейин қўйишса! Ашула айтяпти-да, рўмолни номига ўраб, расм қўйяпти. Нашида масаласида ҳам, билиб-билмай куйлаш ҳолатлари, шунингдек, инстаграмга қўйилаётган суратларга ёзилаётган изоҳларни ҳам ўқинглар, ўзингизга берилган ўша баҳони кўринг. Нима учун изоҳларда ноўрин гапларни ёзишган? Шуни ўйлаб кўриш керак. Тушуниш керак. Мана шу нарсани қўйсам, демак, мана шундай фикрлар ёзилади, нотўғри тушуниб қолишлари мумкин, деб ўйлаб иш қилиш керак.\nМаънавият соати якунида “Ўзбекконцерт” ДМ директори Одилжон Абдуқаҳҳоров Лицензия масаласига ҳам алоҳида тўхталиб, тартибга кўра, 1 июлдан бошлаб, хонандаларнинг лицензияси бўлмаса, тўйхонага киритилмаслигини ҳам маълум қилди.\nМазкур Маънавият соати хонандаларга ўз юриш-туриши, одоби, ҳулқи ва қўшиқлари борасида яна бир бор ўйлаб кўришга ҳамда, халқ олдидаги масъулиятни ҳис қилишга ундайди, деб ўйлаймиз.\nФотолар учун фотограф Шуҳрат Усмоновга


Республикада "Давлат божи тўғрисида"ги қонун кучга кирди. У янги Солиқ кодекси билан бир вақтда ҳаракат қила бошлади.\nТОШКЕНТ, 7 январь - Sputnik. Ўзбекистонда “Давлат божлари тўғрисида”ги қонун кучга кирди, деб хабар бермоқда республика молия вазирлиги матбуот хизмати.\nтурмуш ўртоқлари, узларининг ота-оналари ва турмуш ўртоғининг ота-оналари, фарзандлари ва уларнинг турмуш ўртоқлари, набиралари, бувилари, боболари, ака-ука ва опа-сингиллари - БҲМнинг 50% дан 25% гача;\nЖисмоний шахслар учун - 1 БҲМдан БҲМнинг 50% гача;\nюридик шахслар учун ёки бир томон юридик шахс бўлса - 2 БҲМдан 1 БҲМгача;\nреспублика, вилоятлараро нодавлат нотижорат ташкилотлари (ННТ) - 4 БҲМдан 3 БҲМгача;\nфаолияти вилоятларга тааллуқли ННТ - 2 БҲМдан 1 БҲМгача;\nфаолияти туман, шаҳар, қишлоқ, қишлоқ ва овул ҳудудида жойлашган ННТ - 2 БҲМдан 50% гача;\nхорижий судлар ва чет эл арбитраж судлари (ҳакамлик судлари) қарорларининг тан олиниши ва ижро этилиши соҳасида - 2 БҲМ миқдорида;\nтўлов тизими оператори фаолиятини амалга ошириш учун лицензия берганлик учун - 5 БҲМ миқдорида;\nтўлов тизимларидан фойдаланишга лицензия бериш учун - 5 БҲМ миқдорида.\nянги қонунда давлат божидан озод қилинган шахслар рўйхати сақланиб қолди.


Александр Петров: "Агарда таркибга 1-2 нафар легионер қўшилса, унда Осиё чемпионатида бемалол чемпионлик учун кураша оламиз" / CHAMPIONAT.asia\nАлександр Петров: "Агарда таркибга 1-2 нафар легионер қўшилса, унда Осиё чемпионатида бемалол чемпионлик учун кураша оламиз"\nТеглар : Осиё чемпионатиАлександр Петров АГМК\nАГМК футзал жамоамиз бош мураббийи Александр Петров Осиё чемпионатидаги иштирок ва ундан кейинги фикрлари билан ўртоқлашди.\n— Жамоамиз Осиё чемпионатида яхши иштирок этди. Буни мутахассис-у, мухлислар ҳам эътироф этишди. Шунчаки учинчи ўрин учун бўлган баҳсда бизга бироз омад келмади. Автогол ўйин тизгинини буткул ўзгартириб юборди. Йигитлар анча ёш ва табиийки баъзи вазиятларда уларга тажриба етишмади. Шунга қарамасдан жамоамиз охиригача курашди. Мазкур мусобақа ёш футзалчилар учун жуда катта нарса берди. Келажакда бу мусобақада тобланган ёшлар, уларнинг тўплаган тажрибаси ҳали кўп ас қотади. Терма жамоа ўзаги ҳам АГМКдан ташкил топганини инобатга олсак, бу миллий жамоамиз учун ҳам катта фойда беради. Агарда чемпионатда яна чемпионликни қўлга киритсак, унда келаси мавсум Худо хоҳласа Осиё чемпионатидаги натижамизни янада яхшилаймиз. Умуман олганда Осиё чемпионатидаги ўйинимиздан ҳам, натижадан ҳам қониқдим.\n— Агарда жамоамизга тажрибали, маҳорати юқори бўлган 1-2 нафар легионерни қўшсак, унда бемалол чемпионлик учун ҳам кураша олишимиз мумкин. Масалан вьетнамликларда япониялик легионер барча ишни амалга оширди. Японияда эса бразилиялик футзалчи барча масалага нуқта қўйди. Эрон жамоасида эса маҳаллий футзалчиларнинг ўзи кучли.\n— Раҳбарият томондан берилган эътибор ва яратилган шароитлардан кўнгил тўлди. Бунинг учун уларга раҳмат. Йигитларга муносиб иштирок учун керакли миқдорда мукофот берилиши айтилган. Шу боисдан ҳам ҳар тарафлама барчаси жойида. Энди бор эътиборни ички чемпионатга қаратамиз. Ҳордиқ чиқариш учун фурсат йўқ. Бу билан тўхтаб қолиш йўқ. Ҳали олдинга интиладиган манзиллар жуда кўп.\n— Ҳеч кимни ажратиб кўрсатишни истамасдим. Чунки бизнинг энг катта кучимиз бир жамоа бўлиб жипслаша олганимиз. ОФКда ҳам айнан жамоавий кучли ўйин кўрсатганимизни алоҳида эътироф этишди. Бизда номлар ёки индивидуал маҳорат соҳиблари эмас, бутун жамоа ўйнади. АГМКнинг энг катта кучи - жамоа бўла олганлиги.\n“Тамбов” матбуот хизмати: “Супермарио “Ростов”ни яна "босиб" ўтишга тайёр” 3\nКокорин "Спартак" сафида машғулот ўтказди 6\nАлександр Мостовой: "Кокоринга уч миллион евро тўлаш учун у камида Давид Вилья бўлиши керак" 10


Тошкент +3,6 °C\n15 Окт 2019 1392\nУчрашув аввалида Венгрия ҳукумати раҳбари Президентимизни Ўзбекистоннинг кенгашга қўшилгани билан самимий табриклади. Ушбу ташкилот доирасида ҳамкорликни ривожлантириш мамлакатларимиз ўртасидаги кўп қиррали шерикликни мустаҳкамлашга хизмат қилишига ишонч билдирилди.\nСуҳбат чоғида савдо-иқтисодий, инвестициявий, молиявий ва маданий-гуманитар соҳалардаги шериклик истиқболлари кўриб чиқилди.\nАмалий ҳамкорликка оид, аввало қишлоқ хўжалиги, чорвачилик, саноат, фармацевтика, туризм ва бошқа йўналишлардаги лойиҳаларни илгари суришда икки томонлама Ҳукуматлараро комиссиясининг учрашувларини мунтазам ташкил этиш муҳимлиги қайд этилди.\nХалқаро аҳамиятга молик, жумладан Ўзбекистон-ЕИ йўналишидаги шерикликнинг долзарб масалари ҳам кўриб чиқилди.


Тошкент +28,1 °C\n10 Апр 2020 759\nAмерикалик олим, AҚШ Ҳарбий-денгиз академиясининг Минтақавий тадқиқотлар маркази собиқ директори, Aбдулла Қодирийнинг “Ўткан кунлар” асарининг инглиз тилига таржимаси муаллифи Марк Риз дунёда коронавирус тарқалиши билан боғлиқ вазият сабаб, Ўзбекистон халқига мурожаат қилди.\nМурожаатда бундай дейилади:\n“Яна апрель ойи келди, бу йил у бир-бирига боғлиқ бўлмаган иккита воқеани бирлаштирмоқда. Биринчиси, 10 апрель — истеъдодли ёзувчи, ўзбек халқининг атоқли фарзанди Aбдулла Қодирий таваллуд топган кун. Адиб ва унинг маслакдошлари асрлар давомида тўпланган, буюк аждодлардан мерос билимларни замонавий давлат қурилишига татбиқ қилишга ҳаракат қилган эди.\nAбдулла Қодирий ўзбек халқи ҳаёти тарихи ҳақида ҳикоя қилувчи “Ўткан кунлар” романи орқали ўз авлоди ва замондошларининг орзу-истакларини ифода эта олган. У орзу қилган давлат бугунги Ўзбекистон эканига ишончим комилдир.\nЁзувчи яшаган даврда Марказий Осиё ўз бошидан мураккаб кунларни кечираётган эди. Адиб ва унинг замондошлари ўтган асрнинг энг оғир зарбаларини қабул қилган.\nБу йилги апрель ойига қайтар эканмиз, коронавирус пандемияси бутун сайёрамизни қамраб олиб, халқаро ҳамжамиятга таҳдид солаётганини кузатмоқдамиз.\nШу ўринда, турмуш ўртоғимнинг аждодлари ўз юртини ташлаб, Марказий Осиёга қочиб кетишга мажбур бўлгани ва Тошкентнинг эски шаҳридан паноҳ топганини эсладим. Қайнонам ҳар доим ўзбек халқининг меҳрибонлиги ва бағрикенглиги унинг оиласи ҳаётини сақлаб қолганини кўз ёшлар билан сўзлаб беради. Дарҳақиқат, Ўзбекистон ҳар доим сахий ва кўнгилчан инсонлар мамлакати сифатида танилган ва узоқ тарих давомида одамлар бу ерга савдо-сотиқ қилиш учун келган, оғир дамларда эса паноҳ излаб интилган.\nМустақиллик қўлга киритилганидан сўнг Ўзбекистон оёққа турди ва ўз давлатчилигини мустаҳкамлади. Шу ўринда “Турли қийинчиликларга қарамай, қандай қилиб бу натижаларга эришилди?”, деган савол туғилади. Мен бу кўп жиҳатдан буюк ўзбек халқининг “одоб” деб аталмиш хушмуомалалик анъаналари билан чамбарчас боғлиқлигига ишонаман.\nҚўқондаги мактаблардан бирида инглиз тили ўқитувчиси сифатида ишлаган кезларим “одоб” тушунчаси нима эканини чуқур англаб етдим. Бу шаҳарда сиз кўчадан шунчаки ўтиб кетолмайсиз, чунки кимдир сизни бир пиёла иссиқ чойи ва нонини баҳам кўриш учун албатта чорлайди. Олмосхон, Иброҳимжон, Сафаржон, Галина, Виктор, Ҳакимжон исмли дўстларим ва уларнинг оила аъзолари менга одоб анъаналаридан сабоқ берувчи чинакам устозлар эди. Улар мени ўзининг яқин кишисидек ҳамиша меҳмон қилишар ва ғамхўрлик кўрсатишарди.\nМен инглиз тилидан дарс берган мактаблар ўқувчилари каминани ўз акасидек қабул қиларди. Афсуски, кўп йиллар давомида улар билан кўриша олганим йўқ. Аммо Aмерика Қўшма Штатларида атрофдагилар билан беихтиёр ўнг қўлимни кўксимга қўйиб сўрашар эканман, улар менинг қалбимда эканини ҳис қиламан. Ғарбликлар менинг ҳаракатларим аҳамиятини ҳамиша ҳам тушунавермайди, лекин ўзим буни яхши англайман ва бу жуда муҳимдир.\nЎзбекона одоб мени синовли кунлар, катта қийинчилик ва йўқотишларда хушмуомалалик энг муҳим фазилат эканига ўргатди. Бу қодир Тангрининг Ўзи бизни тўғри йўлга йўналтиришини англатади.\nAбдулла Қодирий “Ўткан кунлар” романининг дастлабки саҳифалариданоқ, Отабек ва Кумуш образлари мисолида ҳар бир эркак ва аёлнинг фазилатлари қандай бўлиши кераклигини ифодалаган. Қодирий бизга бу омонат дунёда туғилар эканмиз, ҳар биримизнинг коинотдаги ўрнимиз ҳақида эслатади. Одоб эса ёруғ дунёни кўрган дастлабки сониялардан бошлаб мавжудлигимизнинг ажралмас қисми бўлиши керак.\nAзиз дўстлар, биз барча синов ва қийинчиликларга қарамасдан, шу кунларда Aбдулла Қодирий таваллуд топган кун ва унинг гўзал романлари яратилишини нишонлаш арафасида турибмиз. Адабиёт ушбу мушкул дамларда биз учун энг катта тасалли берувчи куч бўлишига шубҳа йўқ”.\n30 Апр 2020 3945\n26 Апр 2020 2814\n1 Мая 2020 2589\n1 Мая 2020 2437\n3 Мая 2020 1829\n6 Мая 2020 1827\n4 Мая 2020 1516\n4 Мая 2020 1222\n12 Мая 2020 1172\n27 Апр 2020 1144\n13 Мая 2020 1135


Диққат! Футбол бозорига навбатдаги "бомба" ташланади - 19 Июня 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 09.07.2020, 07:32\nГлавная » 2020 » Июнь » 19 » Диққат! Футбол бозорига навбатдаги "бомба" ташланади\nДиққат! Футбол бозорига навбатдаги "бомба" ташланади\nБизнингча, КР7 кейинги йилни "Юве"да ўтказишидан кўра, жамоани тарк этиш эҳтимоли юқорироқ.\nРоналду 2018 йилнинг ёзида "кекса синьора" либосини кийди. Бу "Юве" учун ҳам, А Серия учун ҳам маркетинг томонлама олдинга ташланган катта қадам эди. Аммо "Ювентус"нинг ўйини Криштуану билан кескин кучайиб кетди, дейиш ноўрин. Фактларга эътибор қаратсак, бунинг аксига гувоҳ бўламиз. Демак, форвард "Ювентус"даги илк мавсумида А Серияда 21та гол билан жамоанинг энг яхши тўпурари бўлди (таққослаш учун, олдинги мавсум Пауло Дибала 22та гол урганди), мусобақа бомбарлирлари рўйхатида эса "Сампдория" ҳужумчиси (36 ёшли!) Фабио Квальярелла ҳамда "Аталанта" вакили Дуван Сапатадан кейинги ўринни эгаллади. Португалиялик футболчи "Юве" ҳужумини кескин кучайтириб юбориши кутилганди, аммо аксинча "зебралар"нинг голлари сони камайиб кетди (А Сериянинг 2017-18 йилги мавсумида "Юве" 86та гол урган бўлса, ўтган йилда бу кўрсаткич 70га тушиб қолди). Ҳозир ҳам ишлар кўнгилдагидек эмас. Италия кубоги "Наполи"га бой берилди, чемпионлик курашида "Лацио" ёки "Интер"га енгилиш эҳтимоли йўқ эмас. ЕЧЛ нимчорак финалининг "Лион" билан дастлабки баҳсида клуб анча қийналди. Энди Роналду ва Иммобиленинг жорий мавсумдаги статистикасини солиштирамиз.\nҲар ўйинда ўртача 6тадан зарба берадиган Роналдунинг ҳисобида 21 гол бор (мавсум давомида 132та зарба).\nҲар ўйинда ўртача ҳисобда 4тадан зарба берадиган Чиро Иммобиледа 27 гол бор (мавсум давомида 96 зарба).\nРоналду 2 жиҳат бўйича "Юве"га халал беряпти.\nБиринчидан, Сарри қурмоқчи бўлган жамоавий ўйинини Криштуану бор экан, йўлга қўёлмайди. Бундай ўйин услубида майдондаги футболчиларнинг барчаси тенг ҳуқуқли бўлмас экан, мукаммал жамоавий ўйин шаклланиши қийин. Роналду тўп тепадиган клублар ўйнаётганда эса майдонда ҳар доим КР7 ва бошқалар бўлади. Иккинчидан, потенциали юқори бўлган Пауло Дибаланинг сояда қолиб кетиши.\n"Юве" Роналдуни сотиши учун яна бир асос: Футболчи аллақачон 35 ёшни қоралади. Унинг келаси мавсумларда фаолиятини якунламаслигига кафолат йўқ. Туринликлар Роналдуни ҳозир сотиш орқали мўмайгина даромад ҳам топиши мумкин.\nУнинг кейинги манзили қаер бўлади?\nФутболчининг Мадридга қайтиши ҳақида ҳам миш-мишлар янграб туради. Аммо бу вариант амалга ошмайди. "Қироллик клуби"ни не машаққатлар билан янгилаётган, ёшартираётган Зиданга Роналдудан кўра Винисиус ёки Родриго қадрлироқ. Футболдан керак пайтда кета олган франциялик мутахассис Роналдуга ҳам шуни тавсия қилиб, оқ фотиҳа беришдан нарига ўтмаса керак.\nБу вариант ҳам амалга ошиши мумкин. Эҳтимол, Погба - Роналду "рокировка"сига гувоҳ бўлармиз. Аммо сўнгги пайтларда "қизил иблислар" томонидан ҳужумчига нисбатан жиддий қизиқиш борлиги ҳақида гапирилмаяпти.\nБу ҳақиқатга жуда яқин вариант. Жорий мавсум давомида "Челси" ёшартирилди. Энди жамоага катта футболчиларни олиб келиб, балансни шакллантириш ишлари олиб борилмоқда. Хабарингиз бор, Роман Абрамович 2003 йилдан буён "Челси"ни грандлаштириш ва катта жамоалар сафида ушлаб туриш учун ҳеч нарсани аямади. Унинг трансфер бозоридаги навбатдаги юриши айнан Роналду бўлиши тахмин қилиняпти. Албатта, бу россиялик миллиардернинг қўлидан келишига шубҳа йўқ. Шундай экан, келаси мавсумда Роналду фарзандлари билан ўйнайдиган либосининг ранги "оқ-қорами ёки қора-оқ"лигини муҳокама қилмаслик учун Лондон клубининг кўм-кўк футболкаларида майдонга туша бошласа, ажабланманг.\nРоналду қанчага баҳоланяпти?\nПортугалиялик футболчининг Туринни тарк этиши воқелик жиҳатидан "бомба" бўлиши мумкин, лекин катта маблағ сарфланиши туфайли эмас. "Transfermarkt" порталида Криштиану 60 млн еврога баҳоланмоқда. Унинг эҳтимолий нархи бундан ҳам паст бўлиши мумкин. Чунки у 35 ёшда. Яна бир ёки икки йил юқори даражада ўйнаши мумкин, холос. Бундай футболчига 100лаб миллионларни сарфлаш учун киши ақлан заиф бўлиши керак. Сабаби шундаки, бу суммага 10 йил юқори даражани сақлаб тура оладиган 23 ёшли юлдузлардан бирини харид қилса бўлади.\nХуллас, ўзи буни тан олгиси келмаётган бўлса ҳам, футбол тарихидаги энг ёрқин юлдузлардан яна бири кун сайин сўниб бормоқда. Имкон бор экан, унинг майдондаги ҳаракатларидан максимал даражада завқ олишни унутманг. Зеро, Роналду ҳам тез орада тарихга айланади...\nКатегория: Futbol Yangiliklari / Футбол янгиликлари | Просмотров: 17 | Добавил: Sherlaruz.CoM | Теги: #xabarlar, #ahborot, #news, #newsuz, #Yangiliklar, #habarlar, #Yangilik, #новости, #uznews | Рейтинг: 0.0/0


Инсон ҳуқуқлари кенгаши БМТнинг фаолияти тўхтатилган Инсон ҳуқуқлари комиссияси вазифасини бажаради. Инсон ҳуқуқлари поймол этиб келинган Ливия, Судан ва Зимбабве каби давлатлар БМТ комиссияси қарорларига таъсир этиб келгани учун мазкур ташкилот анча вақтдан бери халқаро ҳамжамият томонидан танқид қилинаётган эди.\nКенгашнинг биринчи йиғилишида сўзга чиққан Кофи Аннан унинг аъзолари аввалги комиссия йўл қўйган хатоларни такрорламаслиги кераклигини айтиб: “Мазкур кенгаш БМТ, қолаверса, бутун инсониятга инсон ҳуқуқлари ҳимояси бўйича янги курашни бошлаш имкониятини яратади. Мен сизлардан бу имкониятни бой бермасликни ўтиниб сўрайман”, – деди.\n47 аъзодан иборат Инсон ҳуқуқлари кенгашини БМТ Бош ассамблеясининг аксарият аъзолари тасдиқлаши керак бўлади. Кофи Аннан ўз нутқида янги кенгашни аввалги комиссия каби сиёсийлаштиришга йўл қўймасликка чақирди.\n“Олдимизда турган ҳафталар ва ойлар давомида бу ерга сизларни қандай мақсад етаклаганини ёддан чиқармасликни сўрайман. Кенгаш сиёсий обрў орттириш ёки сиёсий ўйинлар воситасига айланишига ҳеч қачон йўл қўйманг”, – деди Кофи Аннан.\nБМТнинг инсон ҳуқуқлари бўйича олий комиссари Луиза Арбор Кофи Аннаннинг сўзларини қўллаб-қувватлади. Л.Арбор хоним баъзи давлатлар, жумладан, АҚШ ҳам Инсон ҳуқуқлари кенгаши аввалги комиссиядан кўра кўпроқ ишни амалга оширишига шубҳа билдираётганини тан олди. Бироқ у кенгаш аъзоларини танқидлар ўринсиз эканини исботлашга чақирди.\n“Айрим танқидчилар кенгашга шунчаки бир уриниш сифатида қарамоқда. Инсон ҳуқуқи кенгашининг ҳозирги аъзолари бу танқидлар асоссиз эканини исботлаши ҳамда янги ташкилотга нисбатан ҳурмат ва ишончни уйғотиши керак”, – деди Л.Арбор.\nАҚШ янги тузилган Инсон ҳуқуқлари кенгашига аъзо эмас. Аммо ташкилотда кузатувчи мақомига эга. Вашингтон расмийлари кенгашнинг ҳозирги кўринишда бўлишига қарши овоз берган.\nАйрим таҳлилчилар инсон ҳуқуқлари вазияти ёмон бўлган Куба, Саудия Арабистони, Хитой ва Россия каби давлатларнинг мазкур кенгашга аъзо бўлиши Вашингтон расмийлари билдирган хавотирлар ўринли эканини тасдиқлайди, деган фикрда.


☪ ИЙМОНЛИ ҚАЛБЛАР ☪ — Темы | OK.RU\nNews FeedTopics 7 849Photos 9 065Videos 677Participants 91 673\n#Қуръони_Карим_рақамларда. Маълум бўлишича, Қуръони каримда “дунё”, “охират” сўзлари элликдан зиёд оятда бир хил миқдорда – 115 мартадан такрорланган. “Дунѐ” қанча бўлса, “охират” ҳам шунча. “Шайтон”, “фаришта”, улардан ясалган сўзлар ҳам Қуръонда бир хил – 68 мартадан келади. Қуръони каримда “ўлим” сўзи, ундан ясалган калималар 145 марта такрорланган. Айни пайтда “ҳаѐт”, ундан ҳосил бўлган сўзлар ҳам 145 марта такрорланган. Яъни, қанча ҳаѐт бўлса, шунча ўлим. Қуръонда “дин”, ундан ясалган сў\nУлар назар солмасми: Туянинг қандай яратилганига? Ғошия сураси 17-оят\nИЙМОН ЗАИФЛИГИ САБАБЛАРИ, БЕЛГИЛАРИ ВА ДАВОСИ. Иймон нурини заифлаштирувчи иллатлар: – Зикр мажлислари, жамоат намози, яхши инсонлар суҳбатида иштирок этмаслик. – солиҳ пешволардан узоқлашиш. – узун орзу-ҳавас. – мубоҳ саналган еб-ичиш, ухлаш, сўзлаш, ўйин-кулгида ҳаддан ошиш. Зеро, кўп ейиш зеҳнни ўтмаслаштиради, танани оғирлаштиради, кишини дангаса қилиб қўяди. Айтилишича, ким кўп овқат еса, кўп сув ичади, кўп ухлайди. Оқибатда умрининг кўп қисми лаззатларга сарфланиб, ажр- савоблардан маҳрум\nАллоҳ нақадар буюк Зот.\nadded February 21 at 19:24\nҲАР ИШНИНГ ҲИСОБИ БОР! Мўмин банда Аллоҳдан ўзга илоҳ йўқлигига ишонади, қилган ҳамма ишлари учун охиратда жавоб беришига имон келтиради. Қуръонда баѐн этилган ҳақиқатлардан бири – шу: ҳар ишнинг ҳисоби бор! Аллоҳ таоло бандаларини огоҳлантириб айтади: “Биз қиѐмат куни учун адолатли мезон- тарозиларни қўямиз. Бирон жонга заррача зулм қилинмайди. Агар хардал ( энг кичкина, майда ўсимлие)~ уруғидек (яхши ѐки ѐмон амал қилинган) бўлса, ўшани келтирамиз! Биз Ўзимиз етарли ҳисоб-китоб қилувчимиз” (\nAll 7 849


Пандемия даври: тадбиркорлар янада қўллаб-қувватланади | NORMA.UZ\nПрезидент Шавкат Мирзиёев 13 май куни мамлакатимизда карантин талабларини ҳушёрликни оширган ҳолда янада юмшатиш, иқтисодиёт тармоқларини босқичма-босқич ишлатиш, аҳоли бандлиги ва даромадларини ошириш чора-тадбирлари юзасидан видеоселектор йиғилиши ўтказди.\nЙиғилишда пандемияга қарши курашиш ва карантин шароитида аҳолини ва корхоналарни қўллаб-қувватлаш масалалари кўтарилди. Президент пандемия шароитида тадбиркорлар ва аҳолини қўллаб-қувватлаш аввалги берилган имтиёзлар билан чекланмаслигини ва у давом эттирилишини таъкидлади.\nБиринчидан, кичик бизнес ва фермер хўжаликларига ижтимоий солиқ ставкаси май-июль ойларида 12%дан 1%га туширилади.\nИккинчидан, кичик бизнес вакиллари ва якка тартибдаги тадбиркорлар келгуси 3 ой давомида ер ва мол-мулк солиғидан озод этилади.\nТўртинчидан, эҳтиёжманд оилаларни янада қўллаб-қувватлаш мақсадида нафақа олувчи оилалар сони қўшимча 70 мингтага ёки 10%га кўпайтирилиб, бюджетдан яна 200 миллиард сўм ажратилади.\nБешинчидан, илгари ставкаси 22%гача бўлган инвестиция кредитлари бўйича фоизлар қисман давлат томонидан қоплаб берилган бўлса, энди ставкаси 26%гача бўлган кредитларнинг фоизлари ҳам қисман қоплаб берилади. Шунингдек, тадбиркорларга айланма маблағларини тўлдириш учун 500 млрд сўмгача (илгари -10 млрд сўмгача) берилган кредитлар бўйича компенсация миқдори 5%дан 10%гача оширилади.\nЙиғилишда мамлакатимиздаги эпидемиологик вазият ҳамда карантин талабларини янада юмшатиш масалалари муҳокама қилинди. Хусусан, “яшил” ва “сариқ” ҳудудларда санитария-гигиена талабларига қатъий амал қилган ҳолда хизмат кўрсатиш турларига босқичма-босқич рухсат бериш мумкинлиги белгиланди.\nОлис ҳудудларнинг пойтахтимиз билан транспорт алоқасини тиклаш жуда долзарб масала бўлиб турибди. Тошкент шаҳридан Нукус, Урганч, Термиз шаҳарларига авиақатновларни тиклаш, Самарқанд, Навоий, Бухоро, Қарши шаҳарларига “Афросиёб” тезюрар поезди ҳамда Фарғона водийсига поезд қатновини қайта йўлга қўйиш режалаштирилмоқда. Шунингдек, шаҳарлар ичида шахсий автомобиллар ҳаракати бўйича чекловларни бекор қилиш масаласи ўрганилмоқда.\nАҳоли, айниқса, пенсионерларнинг мурожаатларини ҳисобга олиб, иш ҳақи, нафақа ва пенсияларни, карантин қоидаларига тўлиқ амал қилган ҳолда, нақд пулда тарқатилиши белгиланди.\n“Ўзбекистон Республикаси Вазирлар Маҳкамаси фаолиятини такомиллаштиришга оид қўшимча чора-тадбирлар тўғрисида” Президент қарори қабул қилинди. Ушбу ҳужжат билан Бош вазирга янги вазифалар юклатилди, унинг ўринбосарлари ўртасида ҳам вазифалар қайта тақсимланди. Бош вазирнинг ижтимоий ривожлантириш масалалари бўйича ўринбосари лавозими жорий этилди.


Қозоғистон билан чегарадаги иккита ўтказиш пункти 15 майда очилади | Ўзбекистон ва жахон янгиликлари\nЎзбекистон 1 май 10:54 210\nЎзбекистон-Қозоғистон давлат чегараларида «Оқ олтин» ва «Малик» автомобиль ўтказиш пунктлари 15 майдан ўз фаолиятини бошлайди. Бу Ўзбекистон Президентининг 26 апрелдаги қарорида ўз аксини топган, дея хабар бермоқда «Газета.uz«.\nЖанубий Қозоғистон вилоятининг Махтаарал тумани ҳудуди орқали тўхталишларсиз ўтувчи Ўзбекистон фуқаролари соддалаштирилган тартибда — чегара белгиси қўйилмасдан ўтказилади. Бунда шахсни тасдиқловчи, давлат чегараларини кесиб ўтиш ҳуқуқини берувчи ҳужжатлар мажбурий тартибда текширувдан ўтказилади.\nМахтаарал тумани орқали ўтувчи М-39 автомобиль йўли 2006 йилда ёпилган эди


34442 Ўқиш режими + -\nНавбатдаги намоз. Ҳар доимгидек масжидга кирувчиларга, Аллоҳнинг амрига “Лаббай!” деб жавоб бераётганларга ҳавас билан қараб тургандим. Шу пайт масжидга бир эмас, икки маййитни олиб келишди. Тобутларнинг кўринишидан бири аёл, бири эркак киши экани маълум эди. Кейин эшитдимки, бу икки марҳум бир оиладан бўлиб, она ва бола экан. Жамоат жуда катта, икки тобут худди кишиларнинг елкасида оқиб келарди. Улар масжидга кириб кетишди.\nИнсоннинг улуғлиги, умрининг охирида уни эъзозлаб кўтариб, Роббисининг қошига боришини таъминлаётган бандаларни кўриб хурсанд бўласан киши.\nТўсатдан масжид ичидан бир неча киши қайтиб чиқди. Улар дарвозанинг ташқарисида бир тўп ҳосил қилишди ва суҳбатга берилишди. Кўзларимга ишонмадим. Ахир ҳали жаноза намози ўқилмаганди. Хаёлимга келаётган турли шубҳаларни ҳайдадим-да, қизиқиб уларни кузата бошладим. Балки кимнидир кутиб туришгандир. Эҳтимол, намоз вақтигача марҳумларнинг қандай яхши инсон бўлганларини хотирлаб туришгандир. Ўзим юқори қават деразасидан кузатиб турганим учун суҳбат нима ҳақида кетаётганини эшитолмасдим.\nБир оздан сўнг пешин намозига азон айтила бошлади. Даврадагилар шу қадар суҳбатга киришиб кетганларидан азон овозини пайқамадилар ҳам.\nШунда бир ҳадис ёдимга тушиб кетди: “Бир куни Пайғамбаримиз соллаллоҳу алайҳи васаллам: “Кимки жаноза намозида қатнашса, унга бир қийрот, агар дафн қилишда ҳам иштирок этса, икки қийрот бордир”, десалар, саҳобалар: “Қийрот нима, ё Расулуллоҳ?” деб сўрадилар. У зот соллаллоҳу алайҳи вассалам: “Икки буюк тоғ”, дея жавоб бердилар”.\nНамоз тугаб, марҳумлар ҳурмат-ла сўнгги манзил томон кузатилдилар. Кишилар савобдан умидвор бўлиб, тобутни кўтариш учун олдинга интилишди. Улар орасида биз кузатган ўша суҳбатдошлар ҳам бор эди…\nАзизлар, неъматларни тўлиғича қўлга киритинг. Қийротларни бой бериб қўйманг!\nИбн Умар розияллоҳу анҳудан ривоят Расулуллоҳ соллаллоҳу алайҳи васаллам дедилар «Инсонлар «Аллоҳдан ўзга илоҳ йўқ ва Муҳаммад Унинг Расулидир» деб гувоҳлик давоми...\n10:02 / 27.10.2016 1238\n23:38 / 13.11.2016 1258\n00:25 / 03.05.2017 1260\nБир турмуш қурган аёлнинг сўзлари Турмуш ўртоғим менга зарар етказишини тўхтатиши учун унга ўша лаҳзаларда нималарни ҳис қилишимни тушунтиришга ҳаракат давоми...\n11:00 / 30.07.2019 360\n22:03 / 12 июль 330


Ҳакам НАИМ ҚОСИМОВнинг Хоразмдаги “ўлдириши” / CHAMPIONAT.asia\n21:32АГМК Германия клубини йирик ҳисобда мағлуб этди 3 21:10“Металлург-W” янгиланган мураббийлар штаби билан мавсумга тайёргарликни бошлади 2 20:59Кавани Ибрагимовичга етиб олди 4 20:40Поль Погба машғулотга янги қимматбаҳо автомобилда келди + ФОТО 10 20:32Дунёнинг энг қиммат ҳимоячилари 10 19:53Қозоғистонда ҳалок бўлган ҳамюртларимиз яқинларига таъзия билдирамиз 78 19:36Тео Уолкотт "Эвертон"га ўтишида Руни муҳим рол ўйнаганини маълум қилди 5 19:31"Спартак" - "Шанхай СИПГ". Россияликлар таркиби эълон қилинди 2 19:28"Uzbek Tigers". Кубага борадиган таркибимиз маълум бўлди 13 19:12Карикатура: Моуриньо Мхитарянни "Арсенал"га "улоқтирмоқда" 10 18:38"Леганес" - "Реал". Зидан Роналдуни таркибга киритмади 21 18:32"Барселона" футболчисининг оёғи синган бўлиши мумкин 16 18:00Спортчилар ижтимоий тармоқларда 4 17:15Венгер Обамеянг ҳақида сир сақлади ва Мхитаряннинг маоши "Арсенал" учун муаммо эмаслигини айтди 11 17:142017 йилнинг энг қизиқ 7та футбол ўйини (Android/iOS) 63\nҲакам НАИМ ҚОСИМОВнинг Хоразмдаги “ўлдириши”\nЯқинда ПФЛ директори Фарҳод Магометов ўйинни «бузган» ҳакамаларга қарши жиддий чоралар кўрилиши ҳақида айтиб ўтган эди.\nБироқ буларнинг бари шунчаки бир гап сифатида қолиб кетаётгандек гўё. Олий лигадаги ҳакамлар ижросидаги сўнгги «масхарабозлик»лардан кўпчиликнинг хабари бор. 1-лигада ҳам бундай «масхарабоз» ҳакамжонларнинг ишлаётгани ғоят ачинарли ҳолдир. Қуйи лиганинг 2-давраси илк турида мухлислар ажойиб, ўзига хос дерби гувоҳи бўлишди. Хивада «Хоразм» ва «Орол» жамоалари ўзаро рўбаро келишди. Нукусда кечган учрашув жуда шиддатли ва жанговор рухда кечган эди. Хивадаги баҳс ҳам бундан қолишмади. Ўйинни Наим Қосимов исмли ҳакам бошқариб борди. Келинг яхшиси ўйиндаги вазиятларга тўхталиб ўцам.\n5-дақиқада мезбонлар посбони Ғайрат Ўдаев меҳмонлар ҳужумчиси Шукурулла Қуттибаев билан тўқнашиб кетди. Кейинчалик Ўдаев дарвозабон эканлигини унутиб, ўзини боксчилардек ҳис қилди шекилли, йиқилиб ётган рақибини 2 марта урди. Ҳакам эса вазиятни «кўрмади». Орадан бироз вақт ўтгач «Хоразм» ҳимоячиси Шаҳзод Маннанов «Орол» ҳужумчиси Наврўзбек Қаиповни боксчиларга хос тарзда зарба бериб, майдонга қулатди. Қизилга тортадиган вазиятда ҳакам сариқ карточка кўрсатиш билан чекланди холос. Орадан яна 5 дақиқа ўтар ўтмас Маркс Қуранбаев ҳам Қаиповни очиқдан-очиқ тўхтатиб қолади. Мезбонларнинг қўполликларига бош ҳакам кўз юмди. «Орол» жамоаси гол урганидан кейин, ҳакам хоразмликлар ҳисобни тенглаштиришлари учун қўлидан келган барча ишни қилди.\nХуршид Отамуродов қўлларини беркитиб, кўкраги билан тўпни ушлаб олган эди, унга жуда яқин турган ҳакам пенальти белгилади. «Хоразм» жамоаси пенальтини тепди, «Орол» дарвозабони 11 метрлик жарим зарбасини қайтариб, уни қайтатдан эгаллаб ҳам олган эди, Қосимов жаримани қайтадан бажариш лозимлигини кўрсатди. Энг ажабланарлиси, Янгибоев тўпни қайтариб, уни юқорига сакраб эгаллаб оламан дегунча ҳакам жим турди. Фақатгина тўп дарвозабоннинг қўлига тушганидан кейингина, қайтадан 11 метрлик нуқта кўрсатди. Буни қандай тушуниш мумкин ахир? Меҳмонлар шок ҳолатига тушиб қолишди ва ҳакамга эътироз билдира бошлашди. Ҳакам ўйин тизгинини қўлдан чиқариб, бироз довдираб қолганида, кутилмаганда майдонда учрашув комиссари Константин Смирнов пайдо бўлди. Унинг буйруға асосан дастлаб «Орол»дан Самат Палванов четлатилди. Кейин эса «Хоразм» футболчиси Низом Нуровга ҳам инспекторнинг буйруғи билан қизил карточка кўрсатилди. Қизиқ ўйинни ким бошқариши керак ўзи? Ҳакамми ёки инспектор? Шу куни бош ҳакам образини бажариб берган Қосимов инспектор Смирновнинг «қўғирчоғи» вазифасини бажариб берди. Қайтадан тепилган пенальти гол билан якунланди. Ҳисоб 1:1. Ҳакам захирадаги ҳамкасбига қарата ўйинга 4 дақиқа қўшиб берилиши лозимлигини кўрсатган эди, бироқ инспектор жаноби олийлари бу вақтни 2тага қисқартиришни буюрди. Захира ҳаками буйруқни бажарди.\nКонстантин «ака»нинг назорати остида 1-тайм ҳам тугади. 2-бўлимда ҳакам ижросидаги «масхарабозлик»лар яна давом этди. «Хоразм» футболчилари 2 марта офсайд ҳолатига чиқиб кетишди. Ён ҳакам ҳар иккаласида байроғини кўтарди. Бироқ жаноб Қосимов майдонда ким ҳокимлигини уларга исботлаб берди. Ҳечқанақасига офсайд йўқ деб ҳисоблади. Агар ҳаммасини бош ҳакам ечар экан, унда ёрдамчи қанот ҳакамларининг нима кераги бор? Балки кейинги ўйинларда Қосимов битта ўзи ҳакамлик қилиб қўя қолар. Хуллас шу куни ҳакам ва инспектор «Хоразм»нинг ғалаба қозонишини жуда хоҳлашди. Ўйин охирида «Орол» дарвозасига яна бир бор йўқ жойдан пенальти белгилаб берди ва улар хоҳлаганидек мезбонлар ютуққа эришишди. Энг ажабланарлиси мезбонларнинг чироқ йўқ деб ўйинни камерага тушириб турган камерачини касеталарини яшириб ташлашгани бўлди. Тўғрисини айтсам умрим бино бўлиб, бунақа ҳакамликни кўрмагандим. Агар Қосимовга ўхшаган ҳакамлар шунақа қилиб футболни «ўлдиришадиган» бўлишса, биз икки дунёда ҳам жаҳон чемпионатига чиқа олмаймиз. Бунақа қўғирчоқ ҳакамлар ва Смирновга ўхшаб ўйинни ечиб ўтирадиган инспекторлар ўзбек футболининг оёғига болта уришар экан, футболимиз ҳеч қачон ривожланмаслиги муқаррар. Хўп майли, натижа унутилар, ўйин ҳам унутилар. Бироқ бундай ҳакамликдан кейин футболчиларнинг футболга бўлган меҳрлари, иштиёқлри йўқолиб қолмаслигига ким кафолат беради? Ҳаммамиз яхши биламиз 1-лигада кўпинча ёш, эндигина футболга қадам қўяётган йигитлар тўп тепишади. Улар илк қадамлариданоқ мана шундай «ўйин»ларни кўрганликларидан кейин қандай аҳволга тушишади. Бу уларнинг руҳиятига таъсир қилмайдими? Наим Қосимовга ўхшган «қўғирчоқ»лар қанчадан қанча ёшларнинг футболдан кўнглини қолдираётганликларини билишармикан? Билишса ҳам уларда инсоф деган нарса асло қийналмаса керак. Агар бўлса ўша инсоф. Хуллас ПФЛдагилардан бир нарсани ҳам илтимос, ҳам талаб қилиб қоламиз. Ўйинларга иложи борича савияли ҳакам ва инспекторларни тайинлашни ва мезбон жамоадан ҳар бир учрашувнинг камида 2 та камера орқали олинган видеотасмасини талаб қилсин. Улар ҳам кўришсин қуйи лигаларида қандай ҳакамлар ишлаётганлигини. «Хоразм» - «Орол» ўйинининг видеотасмасининг йўқлиги эса ҳакамлар учун ягона плюс бўлиши мумкин. Бироқ улар мухлислар ва футболчилардан оладиган қарғиш бир кунмас бир кун тегиши аниқ. Наим Қосимов ва инспектор жаноби олийлари Константин Смирновларни «Орол» жамоаси иштирокидаги бошқа ўйинларга тайинланмасликларини сўраб қоламиз. Мен бу гапларни жаҳл устида ёки кимгадир уйдурма қилиш мақсадида ёзаётганим йўқ. Ҳаммасини обдон таҳлил қилиб ёзмоқдаман. Ҳар кимни ўзига берсин инсоф деган нарсани.\nПочтамизга келган мазкур хатдан сўнг, “жаноби” назоратчининг ҳакамларга қўйган баҳосини кўриб ажабландик. Фақат майдонга тушиб ҳакамлар қарорига таъсир ўтказган Смирновни ўзига ўзи балл қўйиши ёдидан чиқиб қолгани ажабланарли.\nКелинг, унга баҳони сиз ўқувчилар беринг. Фарҳод Магометовга эса бу нарсаларни қизиғи ҳам йўқ.\n«Хоразм» (Урганч) – «Орол» (Нукус) – 2:1. 5381 томошабин.\nГоллар: Н. Норов (45, пенальти), С. Жуманиёзов (88, пенальти) – Ш. Қутибоев (24).\nОгоҳлантиришлар: М. Ҳошимов (10), М. Қуронбоев (21), Ш. Маннонов (28) – И. Сейтназаров (21), У. Янгибоев (29), М. Қорлибоев (71).\nЧетлатишлар: Н. Норов (45) – С. Полвонов (45).


Дўстни… сотиш мумкин – Jurnalist\nДўстни… сотиш мумкин\nR S2020-05-03T15:30:22+05:003 May, 2020|Ҳангомалар|\nАжойиб кунларнинг бирида чошгоҳ маҳали ишхонам («Халқ сўзи» газетаси)га қўнғироқ бўлиб қолди. «Аббосхон борми?» сўради кимдир. «Бош муҳарриримиз Кабминда эдилар, кечирасиз, у кишини ким йўқлаяпти?» сўрадим.\n– Мен Абдулла акангизман, бу ким?\nШунда телефоннинг нариги чеккасидаги одам улуғ шоиримиз Абдулла Орипов эканлигини англадим ва шошганимдан «Абдулла ака, мен Эсиргапман (менинг гувоҳномамдаги исмим), нима хизмат?» дедим.\n– Э, бу сенмисан, яхшимисан, – бирдан сенсирашга ўтдилар Абдулла ака. –Болнитсадан телефон қилаяпман, салгина шамоллабман, шекилли, янги шеърларимни обормоқчи эдим.\n– Обкелинг, Абдулла ака, – дедим, – эртагаёқ берворамиз.\nДарҳақиқат, Тўра Сулаймоннинг ибораси билан айтганда, ўша пайтларда мен ҳам таҳририятда «катта итлардан бири» эдим. Қолаверса, у дамлар Абдулла аканинг қиличининг дами жуда ўткир эди. Ҳеч бир Бош муҳаррир унинг олдига кўндаланг чиқа олмасди.\nОрадан ярим соатлар ўтгач, мен компьютерхонадалигимда айтишдики, хонамда мени Абдулла ака кутяпти экан. Борсам, Абдулла ака қўлини манглайига қўйиб, узун хонанинг у четидан бу четига бориб келаётган экан. Саломлашиб, ҳол-аҳвол сўрашгач, Абдулла ака қўлини деворга нуқтаб, манавинг яхши гап экан, дедилар.\nМен хонамга ҳар хил ҳикматларни ёзиб қўяр ва уларни тез-тез алмаштириб турардим. Бу сафар деворда «Дўстни сотиб олиб бўлмайди, аммо… сотиш мумкин», деган ҳикмат ёзилганди. Абдулла акани безовта қилаётган фикр шу экан.\nХуллас, шеърларни газетага эртага чоп этиш учун олиб қолдим, Абдулла ака кетаётганларида телефонингни ёзиб бер, дедилар.\nОрадан бир соатлар ўтгач, Абдулла ака телефон қилиб, қоғоз-қалам олишимни сўради ва қуйидаги тўртликни айтиб турди:\nДунё кенг, шаталоқ отиш мумкиндир,\nЁки харсангтошдай ётиш мумкиндир.\nЭсиргап айтгандай, ҳақиқий дўстни,\nСотиб олиб бўлмас… сотиш мумкиндир.\nНима дейишимни билмай, бир муддат қотиб қолдим. Сўнгра тасаннолар айтиб, бу тўртликни нима қилишимни сўрадим. Бошқа шеърлар билан биргаликда газетага бервор, дедилар. Худди шундай бўлди. Газета босмахонага топширилгунча Абдулла ака, адашмасам, 5-6 маротаба қўнғироқ қилди ва ҳар сафар шеърларига тузатишлар киритди. Ҳозирги тўртликка ҳам «Мутойиба», деб сарлавҳа қўйдирди ва изоҳ берди:\n– Янганг ўқиб, одамлар чиндан ҳам дўстни сотса бўларкан-да, мана Абдулла шоир фатво берибди-ку, деб ўйлаши мумкин, деяпти. Халқ билади-да, халқ билади, халқ доно!\nХаёлимдан Абдулла ака «халқ» билан ҳам маслаҳатлашиб турар экан-да, деган фикр ўтди ва дарҳол тузатишни киритдим.\nҲаммаси эртасига бошланди. Телефоним ўша куни тинимсиз жиринглади ва таниш-билиш, дўсти-биродарлар табриклашар ҳамда улуғ шоирнинг эътиборига тушганим билан қутлашарди. Айримлар энди «ўсиб» кетишим ҳақида кароматлар ҳам қилишарди. Албатта, бу менинг учун ҳам ёқимли эди. Шу куни бўйим бир газ ўсди. Ташаккур билдириш учун Абдулла акага роса телефон қилдим, аммо гўшакнинг нариги томонида сукунат ҳукмрон эди. Чамамда, Абдулла ака касалхонадаги муолажалар билан банд эди.\nХуллас, кечга томон Абдулла аканинг ўзлари телефон қилиб қолдилар. Овозларидан кайфиятлари чоғ эди.\n– Қалайсан, шоир, одамлар безовта қилмаяптими?\n– Э, Абдулла ака, бормисиз? Раҳмат ака, одамни машҳур қивордингиз. Тарихда қоп кетадиган бўлдим.(Дарҳақиқат, бу шеър кейинчалик шоирнинг китобларидан ҳам ўрин олди). Бугун телефоним дам олмади.\n– Қўявер, бу яхши, буёғини айтсанг, бу ёқда мен ҳам дам олганим йўқ, телефонлар, йўқловчилар, табрик устига табрик. Демак, биз яхши иш қилибмиз. Фақат бир нарсага кулгим қистайди. Ҳол сўрагани келган министрлар, академиклар сўрашаяпти: «Эсиргап ким бу? Қайси асрда яшаб ўтган аллома?» Абдулла ака мириқиб кулади ва қўшимча қилади: «Мен уларга, Эсиргап замонамиз файласуфларидан бири, деб айтдим, қалай?»\n– Раҳмат, Абдулла ака.\nШу пайт хаёлимга яна бир фикр келди ва Абдулла акага мурожаат қилдим:\n– Яқинда мен Хоразмга боргандим, бир мақол ўрганиб келдим. Как раз, сизбоб экан, яхши нарса чиқиши мумкин.\n– Нима экан у, айт-чи?\n– Етти марта эмас, етмиш марта ўлчагин, аммо… Ёшулли айтган жойидан кес!\nАбдулла ака мазза қилиб кулди. Ёнимда ушбу суҳбатга гувоҳ бўлиб турган таниқли журналист Шуҳрат Жабборов ҳам қаҳқаҳа отиб юборди.\nКулиша-кулиша Абдулла ака билан хайрлашдик.\nЭртаси куни Абдулла ака яна телефон қилдилар ва қўлимга қоғоз-қалам олишимни айтдилар. Оҳиста диктовка қила бошлади:\nМана ўтиб олдинг асал ойидан,\nЭнди сув ичгайсан турмуш сойидан.\nЕтти ўлчаб бир кес, етмиш ўлчаб кес,\nАммо кес…Ёшулли айтган жойидан.\n– Офарин, Абдулла ака, офарин! –дедим. – Жуда ажойиб! Нима қиламиз, газетага босворайми?\n– Шошма, тўрт-бешта бўлсин, бирга берамиз.\nАбдулла ака шундай дедилару аммо тўртлик бу кунисига «Ўзбекистон овози»да чиқиб кетди. Маълум бўлишича, Абдулла аканинг «айби» янги шеърни касалхонага келган Сафар Остоновга ўқиб бергани, холос.\nБу тўртлик орадан бир ойлар ўтгач, Ўзбекистон Республикаси Олий Мажлиси Сенатининг биринчи очилиш йиғилишида ҳам улуғ шоиримиз томонидан ўқиб берилди. Албатта бу ерда урғу келинга эмас, Ёшуллининг маслаҳатига амал қилишга қаратилган эди!\nШу воқеалардан кейин биламанки, Абдулла Орипов қарийб бир йил жуда кўп тўртликлар ёзди ва шоирнинг бу жавоҳирларини «Ўзбекистон овози» ҳар бир сонида битталаб бериб борди.\nАлишер Болиевнинг “facebook”даги\nАХБОРОТ ХАВФСИЗЛИГИ ҲАР БИР ДАВЛАТ МИЛЛИЙ ХАВФСИЗЛИГИНИНГ ТАРКИБИЙ ҚИСМИДИР\n25 Iyun, 2021\nШАРОФИДДИН ТЎЛАГАНОВ: ТЕРМА КОМАНДАМИЗ МАРСДА ЎЙНАЙДИ!\nНОНИМИЗ ҲАМ, СЎЗИМИЗ ҲАМ ҲАЛОЛ БЎЛИШИ КЕРАК


Жексон қотиллик қурбони бўлганми?\n29 ноябр 2021, Тошкент вақти: 23:10\nАҚШ суди эълон қилган ҳужжатларга кўра, поп мусиқаси қироли Майкл Жексон оғриқни қолдирувчи Пропофол дориси миқдорининг ошиб кетгани оқибатида ўлгани билдирилган.\nМаълумотларга кўра, бу дори фақат касалхоналарда қўлланилиши мўлжалланган. Аммо Жексон сурункали уйқусизликка қарши шу доридан фойдаланиб келган.\nБир неча ҳафтадан бери Жексоннинг шахсий врачи Конрад Мюррей қотиллик содир этганликда гумонланаётган эди.\n24 август куни суд эълон қилган ҳужжатлар поп юлдузи ўлими воқеаси тафсилотларини ўз ичига олган.\nЖексон ўлишидан олти ҳафта олдин уни уйқусизликдан даволаш учун врач Мюррей Жексонга бошқа дорилар билан бирга 50 миллиграммдан Пропофол ичишни буюрган.\n25 июн куни Жексон ухлай олмаган. Ўша тунда ва эрталаб врач Жексонга беш марта дори берган. Қайта-қайта сўраганидан кейин эрталаб 10 дан 40 дақиқа ўтганда Мюррей Жексоннинг венасига 25 миллиграмм Пропофолни томчилатиб қуйган.\nОғриқлар бўйича мутахассис Доктор Грегори Смит Калифорниядан Ройтер ахборот агентлигига берган интервьюсида фақат Пропофолнинг ўзи Жексоннинг ўлимига сабаб бўлганига шубҳа билдирди.\n- Полицияга айтган гапидан мен докторнинг Жексонга 25 миллиграмм Пропофол юборганини тушундим. 25 миллиграмм бу жуда оз доза. Бу тахминан 2,5 кубсантиметр. Одатда, бир куб сантиметрга 10 миллиграмм тўғри келади. Бу ҳеч кимни ўлдирмайди, балки бир неча дақиқага мудратади, холос. Шу боис мен у фақат шу дорини қилганига ишонишим қийин. Чунки унинг системасида кўп миқдорда бошқа дорилар ҳам бўлган, дейди калифорниялик мутахассис.\nДори берганидан кейин Мюррей ҳожатхонага бориб, икки дақиқа ўтмасдан қайтиб келганида Майкл Жексон нафас олмаётган бўлган.\nМюррей Жексонни қутқаришга ҳаракат қилган. У Жексонга тинчлантирувчи дорининг таъсирини йўқотадиган Флуманезил дорисини берган.\nБироқ Мюррей шифокорларни чақириш учун одатдагидан кўп вақт кутган. "The New York Times" газетаси хабарига кўра, Майкл Жексоннинг нафас олиши тўхтаганидан 82 дақиқа ўтгунча ҳеч ким 911 рақамига ёрдам сўраб қўнғироқ қилмаган. Бу вақт давомида Мюррей ўз телефони орқали уч марта сўзлашган.\nЎша пайтда Мюррей шифокорларга Жексонга Пропофол ичишни буюрганини айтмаган.\nТиббий экспертлар Жексонга бир-бирига мувофиқ келмайдиган дорилар берилган, деган фикрда.\n- Кўпроқ нарса ошкор бўлган сари ҳимоя қилиш оғирлашади. Менимча, унинг адвокатига ўша уйда кўрилган чоралар тўғрилигини қўллаб-қувватлайдиган профессионал тиббий экспертни топиш жуда қийин бўлади. Менимча, буни ҳимоя қилиш имконсиз. Майкл Жексонга ўша дорилар берилмаганда, менимча, у ҳозир тирик бўларди, дейди калифорниялик мутахассис.\nМаълумотларга кўра, доктор Конрад Мюррей шу йил бошида ойига 150 минг доллар маош эвазига Жексонга шахсий врач бўлиб ёлланган.\nМюррей поп юлдузига Пропофол дорисини ичишни бошқа шифокорлар ҳам буюрганини айтган. Докторнинг айтишича, Майкл Жексон бу дорига қарам бўлиб қолган ва бунга чек қўйишга умид қилган.


MIUI 13'га ўтадиган Xiaomi, Redmi ва Poco смартфонлари рўйхати эълон қилинди - Terabayt.Uz\nXiaomi, Redmi ва Poco смартфонлари учун янги MIUI 13 интерфейсининг тақдимоти август ойида бўлиб ўтиши кутилмоқда. Компания ҳозирча прошивка тўғрисида расмий маълумот бермаган, аммо дастлабки маълумотларга кўра, янги қобиқ MIUI 12'даги каби кўп янгиликларга эга бўлмайди.\niXBT нашрининг хабар беришича, асосий функциялардан бири виртуал диск яратиш орқали оператив хотирани кенгайтириш қобилияти ҳисобланади. Бу имконият аллақачон MIUI'нинг жорий версиясида мавжуд, бироқ бу фақат бир неча моделларда ишлайди. MIUI 13'да эса ушбу хусусият барча қурилмалар учун тизим даражасида ишлаши кутилмоқда.\nҚурилмаларнинг ўзларига келсак, манба MIUI 13 қўллаб-қувватлайдиган смартфонлар рўйхатининг янги версиясини ҳам эълон қилди, албатта, рўйхат норасмий, аммо жуда ишончли кўринади. Унга кўра, MIUI 13 қуйидаги смартфонлар учун чиқарилади:\n• Mi Fold\n• Poco X2 Pro\nТаъкидлаш керакки, янги рўйхат олдингисига қараганда анча кенгроқ, аммо рўйхатда Mi 9 ва Redmi Note 8 линейкалари моделлари мавжуд эмас.


Минглаб кишилар Туркия ҳужумидан сўнг Суриядан қочиб чиқмоқда. Новости России (вчера, сегодня, сейчас) от News-Life (официальный сайт Ньюс-Лайф)\nТуркия Суриядаги курд қўшинларига қарши ҳужумни кучайтиргач, минглаб кишилар уйларидан чиқиб кетишга мажбур бўлди, ўнлаб кишилар эса ўлдирилди. АҚШ Конгресси Сурия шимоли-шарқидаги ҳаракатлари учун Анқарага қарши санкциялар жорий қилиш тараддудига тушди. Айни дамда президент Дональд Трамп 10 октябрда “Туркия билан курдлар ўртасидаги келишувда воситачилик қилиш”га тайёр эканини айтди. Туркиянинг ҳарбий ҳужуми олдидан Трамп минтақадаги курд қўшинларига ёрдам бериб турган АҚШ қўшинларини олиб чиқиш тўғрисида қарор қабул қилган эди. “Олдимизда учта йўлдан бири бор: қўшин юбориб, ҳарбий ғалабага эришиш, Туркияга молиявий жиҳатдан ва санкциялар билан зарба бериш ёки Туркия билан курдлар ўртасидаги келишувда воситачилик қилиш!” деб ёзди Трамп Твиттерда. Кейинчалик журналистлар Трампдан қайси йўлни танлашини сўраганда, “Воситачилик қиламиз деган умиддаман”, деб жавоб берди. Унинг қўшимча қилишича, Қўшма Штатлар Туркияга нисбатан “санкция ва бошқа молиявий масалаларда қандайдир ўта ва ўта кескин иш қилади”. Яна Трамп бошлиқ Республикачилар партиясининг Намояндалар палатасидаги 28 нафар қонун чиқарувчиси Анқарага қарши Сурия шимолидаги хатти-ҳаракатлари учун санкциялар жорий этиш тўғрисида қонун қабул қилмоқчи экани тўғрисида баёнот берди. ‒ Президент Режеп Таййип Эрдўғон ва унинг режими Сурия шимолидаги курд иттифоқчиларимизга шафқатсиз ҳужум қилаётгани учун оғир оқибатларга дучор бўлиши керак, ‒ деди Республикачилар партияси вакили, Намояндалар палатасининг Республика конференцияси раисаси Лиз Чейни. У баёнотида Трампни бевосита танқид қилмади. Намояндалар палатаси ва Сенатдаги республикачилар Трампнинг 6 октябрда АҚШ қўшинларини Сурия шимолидан олиб чиқиш тўғрисидаги баёнотига ноодатий тарзда бир овоздан қарши бўлган, танқидчилар эса буни АҚШга иттифоқчи курдларга нисбатан сотқинлик деб атаган эди. Сенатнинг бир кун олдин эълон қилинган санкциялар пакети тарафдорларидан бири Грэҳем Линдси президентнинг ушбу қарори “бошқаларнинг маслаҳатларига бутунлай зид тарзда” қабул қилинганини маълум қилди. Республикачилар оқсоқоли Грэҳем Трамп сиёсатининг асосий тарафдорларидан биридир. Туркия 9 октябрда АҚШ қўллаб-қувватлаётган Сурия курд қўшинларига қарши дастлаб ҳарбий учоқлар ва артиллерия, кейинчалик эса қуруқликдаги қўшинлар билан ҳужум қилди. Эрдўғон ҳужумнинг мақсади “хавфсиз зона” яратиш ва у Сурия шимолидаги курд жангарилари ва Ислом давлати экстремистларига қарши қаратилганини билдирди. Туркия анчадан бери АҚШ қўллаб-қувватлаётган Сурия курд жангариларига ҳужум қилиш билан таҳдид қилиб келаётган эди, Анқара уларни террорчилар деб ҳисоблайди. Курдларнинг Халқни ҳимоя қилиш ҳарбий бўлинмалари (YPG) Сурия шимоли-шарқидаги Сурия демократик кучлари таркибида (SDF) етакчи мавқега эга. Улар уруш хароб қилган мамлакатда Ислом давлатини енгишда АҚШга асосий иттифоқчи бўлган эди. Трамп дастлаб халқ ўзини “бемаъни ва интиҳосиз урушлардан чиқиш”га ваъда бергани учун сайлаганини ва “энди Туркия, Европа, Сурия, Эрон, Ироқ, Россия ва курдлар вазиятни ўнглаши керак”лигини айтиб, қарорини ҳимоя қилган эди. Бироқ YPG “елкага пичоқ санчилгани”ни айтиб айблагач ҳамда АҚШнинг ҳам Республикачилар, ҳам Демократлар партияси танқидига учрагач, Трамп Туркия “қуюшқондан чиқадиган бўлса”, унинг иқтисодиётини “йўқ қилиб юбориш” билан таҳдид қилди. АҚШ президенти кейинчалик Эрдўғон билан гаплашганини, унга одамлари зарар кўрса, ёки турк қўшинларининг хатти-ҳаракатлари “инсонпарвар” бўлмаса, “катта муаммо” келиб чиқишини айтиб огоҳлантирганини маълум қилди. Туркиянинг ҳужумини қораловчи халқаро баёнотлар кўп куттирмади, бироқ БМТ Хавфсизлик кенгаши 10 октябрда ушбу масала юзасидан баёнот қабул қила олмади. Европаликлар ҳужумни тўхтатишни талаб қилган бўлса, Суриянинг иттифоқчиси Россия “тийилиб туриш”га ва Сурия билан Туркия ўртасида “бевосита мулоқот”ни ёқлаб чиқди. Франция ташқи ишлар вазири Жан-Ив ле Дриан АҚШ етакчилигидаги коалициянинг Ислом давлат террорчиларига қарши фавқулодда учрашувини ўтказишга даъват этди. Кўпчилик кишилар Суриядаги курд жангчилари қамоқда ушлаб турган Ислом давлати жангариларидан иборат минглаб маҳбуслар Туркия ҳужумлари вақтида қочиб кетиши мумкинлигидан хавотир изҳор қилмоқда. 2011 йил мартида ҳукумат қўшинлари норозилик намойишларини бостиргандан сўнг бошланиб кетган фуқролар уруши давомида 400 мингдан ошиқ киши ўлдирилди, миллионлаб кишилар яшаб турган жойларидан чиқиб кетишга мажбур бўлди. Россия билан Эрон Сурия президенти Башар Асадни қўллаб-қувватлади, Қўшма Штатлар билан Туркия эса турли исёнчи гуруҳларни дастаклади. Ислом давлати эса бошқа барча томонларга мухолиф бўлиб урушга кирган эди.\n9 часов назад «Столица на онего» (Петрозаводск, Карелия)


Пойтахтимизнинг Алишер Навоий номидаги Ўзбекистон Миллий кутубхонасида ўзбек театр санъатининг етук намояндаси — Ўзбекистон Қаҳрамони, Ўзбекистон Республикаси халқ артисти Зикир Муҳаммаджонов хотирасига бағишланган “Нурли мангулик” китоби тақдимоти ўтказилди. Тадбирда давлат ва жамоат ташкилотлари -вакиллари, санъаткорлар, ёзувчилар, шоирлар, драматурглар, ёшлар иштирок этди.\nУнда сўз олган Ўзбекистон Фанлар академияси академиги Азиз Қаюмов, Ўзбекистон Қаҳрамони Холиджон Комилов, Ўзбекистон мусулмонлари идораси раиси ўринбосари Абдулазиз Мансуров ва бошқалар бугунги глобаллашув даврида ёшларни юксак маънавиятли инсонлар этиб тарбиялаш, уларнинг ҳаётда ўз ўринларини топишига кўмаклашиш долзарб вазифа эканини, бу борада театр санъати алоҳида аҳамият касб -этишини, хусусан, Зикир Муҳаммаджонов мероси ўзига хос мактаб вазифасини ўташини таъкидлашди.\nЎзбек Миллий академик драма театри тарихига назар солсак, табиийки, уни Зикир Муҳаммаджонов санъатисиз тасаввур қилиш мушкул. У жуда кўп саҳна асарларида бош ролларни ижро этиб, ижоди, услуби ва дубляж жараёнларидаги бетакрор овози билан халқимиз қалбидан чуқур жой олган. Чунончи, Темур Малик, Абу Райҳон Беруний, Мирзо Улуғбек, Алишер Навоий, Ҳусайн Бойқаро каби буюк тарихий шахсларнинг сиймоси унинг ижросида санъатимиз солномасида мангу қолди.\n“Ўзбекистон” нашриётида “Ажойиб кишилар ҳаёти” туркумида чоп этилган “Нурли мангулик” (Ўзбекистон Қаҳрамони Зикир Муҳаммаджонов замондошлари хотирасида) тўпламида ана шулар ҳақида сўз боради. Унда халқимизнинг севимли санъаткорини яқиндан билган, таниган инсонлар, ҳамкасблари, шогирдларининг хотиралари ўрин олган. Улуғ санъаткорнинг ижодий фаолияти, ўзига хос фазилатлари, касбига бўлган меҳр-муҳаббати, фидойилиги, устозлари ҳақидаги турфа фикрлар китобхонларни бефарқ қолдирмайди.\nТадбирда Зикир Муҳаммаджонов хотирасига бағишлаб ёзилган шеърлар ўқилди, куй-қўшиқлар ижро этилди.\nМазкур рукндаги бошқа мақолалар: « Эл-юрт ардоғидаги шоира\tЭзгу ислоҳотларнинг олтин даври »


Дунë, 16 январ 2010\nҲаитини кучли зилзила титратди\nРихтер ўлчови бўйича 7 баллни ташкил қилган сешанба кунги зилзила оқибатида мингдан зиёд фуқаронинг нобуд бўлгани ва юз минглаб фуқаронинг тан жароҳати олгани тахмин қилинмоқда.\nТошкент Исроилга "яхши ният" намунасини кўрсатди\nИсроил Ташқи ишлар вазирлиги Тошкент аэропортида қўлга олинган Исроил фуқаросини озод қилганлиги учун Ўзбекистон томонига минатдорчилик билдирди. Автомат ўқдони ва ўқ билан қўлга олинган исроиллик қиз¸ на жарима ва на маҳкамасиз ватанига қўйиб юборилган.\nГрузияда Мухровани исёнчилари жазоланди\nЎтган йили май ойида Грузиянинг Мухровани ҳарбий базасида кўтарилган исён ташкилотчилари ва қатнашчилари узоқ йиллик қамоқ жазоларига маҳкум этилдилар.\nЭрон парламенти "айбдор"ни топди\nЭрон парламентi комиссияси Теҳрон собиқ прокурори Саид Муртазавийни ўтган йили президентлик сайловларида Маҳмуд Аҳмадинажоднинг сайланишига қарши намойишларда қатнашган камида уч шахс ўлимига жавобгар, деб топди.


Олимлар: Ёғли таом эркаклар саломатлиги учун ўта хавфли\nКанаданинг Монреаль шаҳридаги Макгилл университети соғлиқни сақлаш маркази мутахассислари таркибида жуда кўп ёғ бўлган таомни истеъмол қилиш ва простата бези ўртасидаги боғлиқликни аниқлашди. Бу ҳақда МедиsалХпресс портали хабар қилди.\nХусусан, кўп ёғли овқат истеъмол қилувчи кишиларда МЙS номли онкогенлар пайдо бўлиши ва уларда ёғ истеъмол қилмайдиган кишиларга қараганда простата бези саратонидан вафот этиш ҳолатлари 4 баравар юқори эканлигини аниқлашган.\nКиритилди: 12:14 03.12.2019. Ўқилди: 786 марта. Фикрлар сони: 0 та.\nНавоийда сохта прокурор собиқ келинидан фойдаланиб қай...